
 诪砖讜专讜 诇诪讚谞讜. 讛讬讬谞讜 拽专谉 讚砖谉 讜专讙诇 驻讟讜专讬谉 讘专讛''专 讜讘讗讘谞讜 讜住讻讬谞讜 讗讬谉 诇讞诇拽 讘讬谉 转诪讜转 诇诪讜注讚讜转 讚诇讗 砖讬讬讱 诇讞诇拽 讗诇讗 讘讘注诇讬 讞讬讬诐 讜讗''转 讛讬讻讬 讙诪专 诪砖讜专 诪讛 诇砖讜专 砖讻谉 讘''讞 讜讻讜讜谞转讜 诇讛讝讬拽 讜诪驻专砖 专砖讘''诐 讚讗转讬 诪讘讜专 讜砖讜专 诪诪讛 讛爪讚 讜诇拽诪谉 讙讘讬 讛爪讚 讛砖讜讛 讚拽讗诪专 讗讘讬讬 诇讗转讜讬讬 讗讘谞讜 讜住讻讬谞讜 诇讗 讙专住 讗讬 诇专讘 讚讗诪专 讻讜诇诐 诪砖讜专讜 诇诪讚谞讜 讛讬讬谞讜 砖讜专 讚诇专讘 讗''砖 讚讘诪讛 讛爪讚 讗转讬' 讻讚驻专砖讬' 讗讘诇 拽砖讛 讻讬讜谉 讚诪讘讜专 谞诪讬 讬诇讬祝 诇驻讟专讜 讘讛讜 讻诇讬诐 讻讘讜专 讜诇拽诪谉 讘讛诪谞讬讞 (讚祝 讻讞.) 诪讞讬讬讘 讘讛讜 专讘 讻诇讬诐 讙讘讬 谞砖讘专 讻讚讜: 讜诪诪讜谞讱. 诇讗讜 讚讜拽讗 讙讘讬 讘讜专 讚诇讗讜 诪诪讜谞讗 讛讜讗 讜讻谉 讙讘讬 讗砖 讚驻砖讬讟讗 讚讗诐 讛讚诇讬拽 讙讚讬砖讜 砖诇 讞讘讬专讜 讘讗砖 砖诇 讗讞专 讚讞讬讬讘: 转讜诇讚讛 讬砖谉. 讛讜讛 诪爪讬 诇诪驻专讱 讚诇拽诪谉 诪讜拽讬 诪转谞讬转讬谉 讘讬砖谉 砖讚专讻讜 诇讛讝讬拽 讜拽专讬 诇讬讛 讗讘 讗诇讗 讚讘诇讗讜 讛讻讬 驻专讬讱 砖驻讬专: 讜讛转谞谉 讗讚诐 诪讜注讚 诇注讜诇诐. 诇讗 驻专讬讱 讚讬砖谉 谞诪讬 讛讜讬 讗讘 讻讚讚专砖 注诇讛 讘讙诪专讗 讘驻' 讻讬爪讚 (诇拽诪谉 讚祝 讻讜:) 诪驻爪注 转讞转 驻爪注 讚讛讗 诇讗 诪讬讬转讬 讛讻讗 拽专讗 讗诇讗 诪讬讬转讬 讚讛讜讬 讻讬讜爪讗 讘讜: 讻讬讞讜 讜谞讬注讜. 驻讬专砖 讛拽讜谞讟专住 诪讬 讛讗祝 讜拽砖讛 诇专''转 讚讘驻' 讚诐 讛谞讚讛 (谞讚讛 讚祝 谞讛: 讜砖诐) 拽转谞讬 讻讬讞讜 讜谞讬注讜 讜诪讬 讛讗祝 讜谞专讗讛 讚讻讬讞讜 讛讜讗 讛讬讜爪讗 诪谉 讛讙专讜谉 讘讻讞 讜谞讬注讜 讛讜讗 讛讬讜爪讗 诪谉 讛驻讛 注诇 讬讚讬 谞注谞讜注.: 诇驻讜讟专讜 讘专讛''专. 讜讗''转 讗诪讗讬 驻砖讬讟讗 诇讬讛 讟驻讬 诪诇砖诇诐 诪谉 讛注诇讬讬讛 讜讬''诇 讻讬讜谉 讚诪谉 讛讚讬谉 讛讬讛 诪砖诇诐 谞讝拽 砖诇诐 讜讗转讬 讛诇讻转讗 讚诇讗 诪砖诇诐 讗诇讗 讞爪讬 谞讝拽 讗诐 讻谉 讗转讬 讛诇讻转讗 诇讛拽诇 讜诇讗 诇讛讞诪讬专: 讗诪讗讬 拽专讬 诇讛 转讜诇讚讛 讚专讙诇. 讗注''讙 讚讚诪讬 诇专讙诇 讻讬讜谉 砖讚讬谞讛 讞诇讜拽 讛讬讛 诇讜 诇拽专讜转 诇讛 砖诐 讘驻谞讬 注爪诪讛: 讻讚诪转专讙诐 专讘 讬讜住祝. 谞拽讟 专讘 讬讜住祝 诇驻讬 砖讛讬讛 讘拽讬 讘转专讙讜诐 砖讬砖 讻诪讛 注谞讬讬谞讬 转专讙讜诐 讜诇讗 讻讚驻讬专砖 讘注诇诪讗 诇驻讬 砖讛讬讛 住讙讬 谞讛讜专 讜讚讘专讬诐 砖讘讻转讘 讗讬 讗转讛 专砖讗讬 诇讜诪专 注诇 驻讛 讜诇讻讱 讛讬讛 讗讜诪专 转专讙讜诐 讚诪砖讜诐 注转 诇注砖讜转 讗诪专 讛转诐. 讚砖专讬 讜讗讬谉 诇讱 注转 诇注砖讜转 讙讚讜诇 诪讝讛.: 诇讗 专讗讬 讛拽专谉 砖讗讬谉 讛谞讗讛 诇讛讝讬拽讜. 讜驻砖讬注讛 驻砖注 砖讛讬讛 诇讜 诇砖诪讜专 砖讜专讜 砖讘拽诇 讛讬讛 讬讻讜诇 诇砖讜诪专讜 砖讗讬谉 讚讞讜拽讛 诇讛讝讬拽 讻讬讜谉 砖讗讬谉 讛谞讗讛 诇讛讝讬拽讛 讗讘诇 砖谉 砖讬砖 讛谞讗讛 诇讛讝讬拽讛 讛讜讬 讻注讬谉 讗讜谞住 砖诇讗 讛讬讛 讬讻讜诇 诇砖讜诪专讛 讻诇 讻讱 讻讬讜谉 砖讛砖谉 讚讞讜拽 诇讗讻讜诇 诇讛谞讗转讜 讜诇讗 专讗讬 讛砖谉 砖讗讬谉 讻讜讜谞转讜 诇讛讝讬拽 讜讗讬谉 讬爪专讛 转拽驻讛 讜讘拽诇 讬讻讜诇 诇砖讜诪专讛 讻专讗讬 讛拽专谉 讚讻讜讜谞转讜 诇讛讝讬拽 讜讬爪专讛 转拽驻讛 讜讗讬谉 讬讻讜诇 诇砖讜诪专讛 讻诇 讻讱 讬驻讛: 

专讘讬谞讜 讞谞谞讗诇

讜讗拽砖讬' 讛谞讬 讻讬 讗砖 讚诪讜 诪讛 讗砖 讻讞 讗讞专 诪注讜专讘 讘讛 讜讛讬讗 讛专讜讞 砖诪注讘讬专讛 讜诪爪讬转讛 讜诇讜诇讬 讛专讜讞 诇讗 讛讬转讛 讛讗砖 讛讜诇讻转 讜诪讝拽转 讛谞讬 谞诪讬 讻讞 讗讞专 诪注讜专讘 讘讛谉 讜讛讜讗 讛专讜讞 讻讜'.



讜讗讜拽讬诪谞讗 讻讬 拽讗诪专 专讘 驻驻讗 讘转讜诇讚讛 讚专讙诇 讘讞爪讬 谞讝拽 爪专讜专讜转 讚讛诇讻转讗 讙诪讬专讬 诇讛 讻讚转谞谉 [诇拽诪谉 讬讝.] 讛讬转讛 诪讘注讟转 讗讜 砖讛讬讜 爪专讜专讜转 诪谞转讝讜转 诪转讞转 专讙诇讬讛 讜砖讬讘专讛 讗转 讛讻诇讬诐 诪砖诇诐 讞爪讬 谞讝拽.



讜讗诪讗讬 拽专讬 诇讬讛 转讜诇讚讛 讚专讙诇 诇砖诇诐 诪谉 讛注诇讬讛. 讜诇专讘讗 讚诪讘注讬讗 诇讬讛 讗诪讗讬 拽专讬 诇讬讛 转讜诇讚讛 讚专讙诇 诇驻讜讟专讛 讘专砖讜转 讛专讘讬诐. 驻住' 讜讛诪讘注讛 专讘 讗诪专 讛诪讘注讛 讝讛 讗讚诐 砖谞讗诪专 讗诐 转讘注讬讜谉 讘注讬讜 讜拽讬讬诪讗 诇谉 讻专讘 讚住讜讙讬讬谉 讚砖诪注转讬谉 讻讜转讬讛. 讜诇讗 注讜讚 讗诇讗 讗诪讜专讗讬 拽讬讬诪讬 讻讜转讬讛 讜讗诇讬讘讗 讚讬讚讬讛 砖拽诇讬 讜讟专讜.



讜砖诪讜讗诇 讗诪专 诇讱 诪讬 讻转讬讘 讘讜注讛. 砖诪讜讗诇 讗诪专 讝讛 讛砖谉 [砖谞讗诪专] 讗讬讱 谞讞驻砖讜 注砖讜 谞讘注讜 诪爪驻讜谞讬讜 讜讻讚诪转专讙诐 专讘 讬讜住祝 讗讬讻讚讬谉 讗讬转讘诇讬砖 注砖讜 讗转讙诇讬讬谉 诪讟诪专讜讛讬.



讜专讘 讗诪专 诇讱 诪讬 拽转谞讬 谞讘注讛. 诪讻讚讬 拽专讗讬 诇讗 讚讬讬拽讬 诇讗 讻专讘 讜诇讗 讻砖诪讜讗诇 专讘 诪讗讬 讟注诪讗 诇讗 讗诪专 讻砖诪讜讗诇.



讗诪专 转谞讗 诇讬讛 [砖讜专] 讘诪转谞讬' 讜讻诇诇 拽专谞讜 讜砖谞讜 讜专讙诇讜. 讜砖诪讜讗诇 讗诪专 诇讱 转谞讗 砖讜专 讜讛讜讗 讛拽专谉 转谞讗 诪讘注讛 讜讛讜讗 讛砖谉 砖谉 讗讬谉 讻讜谞转讛 诇讛讝讬拽 讗诇讗 诇讗讻讜诇 诇讛谞讗转讛.





专砖讘"讗

诪讗讬 砖谞讗 讗砖 讚讻讞 讗讞专 诪注讜专讘 讘讜. 讟注诐 讝讛 砖诇 讻讞 讗讞专 诪注讜专讘 讘讜 驻注诪讬诐 砖转讜驻住讜 诇拽讜诇讗 讜驻注诪讬诐 诇讞讜诪专讗 讻诇 讗讞讚 诇驻讬 诪拽讜诪讜 讚讜讚讗讬 拽讜诇讗 讜讞讜诪专讗 讬砖 讘讜 讜讻讗谉 转讜驻住讜 诇讞讜诪专讗 讜诇讜诪专 砖注诇 讻谉 讞讬讬讘讛 讘讜 转讜专讛 砖讗祝 注"驻 砖讘注诇 讛转拽诇讛 讗讬谞讜 诪讚诇讬拽 讗转 讛讙讚讬砖 诪诪砖 诪"诪 诪讬讚 砖讛讜讗 诪讚诇讬拽 讗转 讛讗砖 诪爪讜讬 讛讜讗 诇讛转注专讘 注诪讜 诪讬讚 讻讞 讗讞专 砖诪讜诇讬讻讜 讜诪讝讬拽 讜讻谉 讛讟注诐 讘讗讘谞讜 讜住讻讬谞讜 砖讛谞讬讞谉 讘专讗砖 讙讙讜 砖诪爪讜讬讬谉 诇讬驻讜诇 讘专讜讞 诪爪讜讬讛.



讛讗 讚讗诪专讬谞谉: 讗诪讗讬 拽专讬 诇讬讛 转讜诇讚讛 讚专讙诇 转讜诇讚讛 讚拽专谉. 讛讜讗 诇讗讜 诇诪讬诪专讗 讚专讘 驻驻讗 讘诇讞讜讚 讛讜讗 讚拽专讬 诇讛 转讜诇讚讛 讚专讙诇 讜注诇讬讛 讘诇讞讜讚 讛讜讗 讚拽讗 诪拽砖讛 讗诇讗 讻"注 讛诇讻转讗 讙诪讬专讬 诇讛 讚转讜诇讚讛 讚专讙诇 讛讜讗. 讜转讚注 诇讱 讚讗诪专讬谞谉 讜诇专讘讗 讚讗讬讘注讬讗 诇讬讛 讗诪讗讬 拽专讬 诇讛 转讜诇讚讛 讚专讙诇 讜讗诐 讗讬转讗 诪谞讗 诇谉 讚诇专讘讗 拽专讬谞谉 诇讛 转讜诇讚讛 讚专讙诇 讗讚专讘讛 诇讻砖转诪爪讬 诇讜诪专 诪讙讜驻讜 诪砖诇诐 拽专讬谞谉 诇讬讛 转讜诇讚讛 讚拽专谉 讗诇讗 讚讻"注 讛讻讬 讙诪专讬 诇讛 讜转诇诪讜讚讗 讛讜讗 讚拽讗 诪转诪讛 讘诪讗讬 砖讬讬讻讗 诇专讙诇 讚拽专讗 讛讻讬 讗讚专讘讛 讟驻讬 砖讬讬讻讗 诇拽专谉 讚讗祝 讛讜讗 讗讬谞讜 诪砖诇诐 讗诇讗 讞爪讬 谞讝拽 讻拽专谉 转诪讛 讜诪讚讬讛讬讘 讟注诪讗 诪砖讜诐 讚诪砖诇诐 诪谉 讛注诇讬讛 讜诪讚驻讟专讬' 讘专砖讜转 讛专讘讬诐 讜诇讻"注 讜讚讗讬 驻讟讜专讛 讘专"讛 讻专讙诇 讗诇讗 讚专讘 驻驻讗 住讘专 讻讬讜谉 讚讙诪讬专讬 讚转讜诇讚讛 讚专讙诇 讛讬讗 讚讗诇讜 诪讚讬谞讗 讛讜讛 诇讬讛 诇砖诇诐 谞讝拽 砖诇诐 讚专讙诇 讗讜专讞讬讛 诇讛讝讬拽 讗诇讗 讚驻讟专 诇讬讛 专讞诪谞讗 诪讞爪讬 谞讝拽 讗诐 讻谉 诪谉 讛注诇讬讛 诪砖诇诐 讜专讘讗 诪住驻拽讗 诇讬讛 讻讬讜谉 讚讗拽讬诇 讘讬讛 专讞诪谞讗 砖诇讗 诇讞讬讬讘讜 讗诇讗 讞爪讬 谞讝拽 讗祝 讗谞讜 谞讗诪专 砖诇讗 讞讬讬讘 讘讜 讗诇讗 讘讞爪讬 讚注诇诪讗 讚驻讬' 讘讜 砖讛讜讗 诪讙讜驻讜. 讜讛讗 讚讗诪专讬谞谉 讞爪讬 谞讝拽 爪专讜专讜转 讛诇讻转讗 讙诪讬专讬 诇讛 诇讗讜 讙诪讬专讬 诇讛 讗诇讗 诇讞爪讬 谞讝拽 讘诇讞讜讚 讜讻谉 诪爪讗转讬 讘转讜住驻讜转.



讜讗讬谞讜 谞"诇 讻谉 讚讛讗 讗诪专讬谞谉 讘砖诇讛讬 驻专拽讬谉 (讟讜, 讘) 讘驻诇讜讙转讗 讚驻诇讙讗 谞讝拽讗 拽谞住讗 讗讜 诪诪讜谞讗 讜讛诇讻转讗 驻诇讙讗 谞讝拽讗 拽谞住讗 讜讗拽砖讬谞谉 转讬讜讘转讗 讜讛诇讻转讗 讜驻专拽讬谞谉 讗讬谉 诪讗讬 拽讗 讛讜讬转 转讬讜讘转讗 诪砖讜诐 讚诇讗 拽转谞讬 诇讗 驻住讬拽讗 诇讬讛 讻讬讜谉 讚讗讬讻讗 讞爪讬 谞讝拽 爪专讜专讜转 讚讛诇讻转讗 讙诪讬专讗 诇讛 讚诪诪讜谞讗 讛讬讗 诇讗 驻住讬拽讗 诇讬讛 讜讗驻砖专 讚讛"拽 讚讛诇讻转讗 讙诪讬专讬 诇讛 讚讗讬谉 诪砖诇诐 讗诇讗 讞爪讬 谞讝拽 讜讛讛讜讗 注诇 讻专讞讬谉 诪诪讜谞讗 讛讜讗 讚讛讗 诪讜注讚转 讛讜讗 诪转讞诇转讛 诇讻讱 讻谞"诇.



讛讗 讚讗诪专讬谞谉: 诇专讘讗 诪讘注讬讗 诇讬讛 诇专讘 驻驻讗 驻砖讬讟讗 诇讬讛. 转诪讬讛讗 诇讬 讻讬讜谉 讚诪讬讘注讬讗 诇专讘讗 诪讬 讛讝拽讬拽诐 诇砖讜诐 诪讞诇讜拽转 讘讬谉 专讘 驻驻讗 诇专讘讗 讚讛讜讗 专讘讬讛 诇讬诪讗 讚讻"注 讞爪讬 谞讝拽 爪专讜专讜转 转讜诇讚讛 讜转讜诇讚讛 讚专讙诇 讜讗诪讗讬 拽专讬 诇讬讛 转讜诇讚讛 讚专讙诇 诇驻讜讟专讛 讘专砖讜转 讛专讘讬诐 讻讚专讘讗 讜谞"诇 诪砖讜诐 讚拽讬诐 诇讛讜 诪砖诇诐 诪谉 讛注诇讬讛 讜讗祝 注"讙 讚诪住驻拽讗 诇讬讛 诇专讘讗 谞讬讞讗 诇讬讛 诇讗讜拽诪讬 讛讗 讚专讘 驻驻讗 讻讛诇转讻讗.



讗诪专 专讘 讬讛讜讚讛 转谞讬 砖讜专 诇拽专谞讜 讜诪讘注讛 诇砖谞讜. 讜讗讬 讗驻砖专 诇讜诪专 转谞讗 砖讜专 诇拽专谞讜 讜诇专讙诇讜 诪砖讜诐 讚诇讗 讛讜讛 讗驻砖专 诇驻专讜砖讛 讘讻讬 讛讗 诇讗 专讗讬 讝讛 讻专讗讬 讝讛 讻讚诪驻专砖 讜讗讝讬诇 讜讻谉 讛讚讬谉 讜讛讟注诐 讘讗讜拽诪转讗 讚专讘讗 讚讗讜拽讬 讗诇讬讘讗 讚砖诪讜讗诇 砖讜专 诇专讙诇讜 讜诪讘注讛 诇砖谞讜 讜诇讗 讗讜拽诪讬' 砖讜专 诇专讙诇讜 讜诇拽专谞讜.





讛诪讗讬专讬

讗讚诐 诪讜注讚 诇注讜诇诐 讜诪砖诇诐 谞讝拽讬讜 讘讬谉 砖讜讙讙 讘讬谉 诪讝讬讚 讘讬谉 注专 讘讬谉 讬砖谉 讜诪讻诇 诪拽讜诐 驻专砖讜 讘转诇诪讜讚 讛诪注专讘 砖诇讗 讞讬讬讘讜 讗转 讛讬砖谉 讗诇讗 讘讻诇讬诐 砖讛讬讜 砖诐 讘砖注讛 砖拽讘注 注爪诪讜 诇讬砖谉 诇砖诐 讛讗 讗诐 讛讜谞讞讜 砖诐 讗讞专 砖讬讬砖谉 驻讟讜专 讜讻谉 讛讚注转 谞讜讟讛:





砖讬讟讛 诪拽讜讘爪转

 讛讬讬谞讜 讘讜专. 讜讗"转 讜讛讗 专讘 讛讜讗 讚讗诪专 诇拽诪谉 讘讜专 砖讞讬讬讘讛 转讜专讛 诇讛讘诇讜 讜讻讜' 注讚 讞讘讟讛 讚讬讚讬讛 讛讜讗 讜讚诪讬 诇讘讜专 讘专砖讜转讜 讚讗诪专讬谞谉 诇拽诪谉 讚诪讜讚讛 专讘 诪砖讜诐 讚讞讘讟讛 讚讬讚讬讛 讛讜讗. 转诇诪讬讚讬 讛"专 驻专抓 讝"诇. 讜诪讬讛讜 拽砖讛 诪讚拽讗诪专 诇拽诪谉 讙讘讬 讻讬讞讜 讜谞讬注讜 讛讬讻讬 讚诪讬 讗讬 讘讛讚讬 讚拽讗 讗讝诇讬 诪讝拽讬 讻讞讜 讛讜讗 讗诇讗 讘转专 讚谞讬讬讞讬. 驻讬专讜砖 讘拽讜谞讟专住 砖讛讜讞诇拽 讘讜 讗讚诐 讜转讬诪讗 谞讬诪讗 拽专拽注 注讜诇诐 讛讝讬拽转讜. 注讚 讻讗谉. 诪讛专"讬 讻讛谉 爪讚拽 讝"诇.


讻转讜讘 讘转讜住驻讜转 讘讚"讛 诪砖讜专讜 诇诪讚谞讜 讗讘诇 拽砖讛 讻讬讜谉 讚诪讘讜专 谞诪讬 讬诇讬祝 讜讻讜'. 讜谞专讗讛 诇诪讜专讬 讛专讘 砖讗讬谞讜 拽砖讛 讻诇讜诐 讚讛讻讬 讬诇讬祝 讗讘谞讜 讜住讻讬谞讜 诪砖讜专 讜讘讜专 讘诪讛 讛爪讚 讜诪讛 砖讜专 砖讗讬谉 转讞讬诇转 注砖讬讬转讜 诇谞讝拽 讞讬讬讘 讗讘谞讜 讜住讻讬谞讜 砖转讞讬诇转 注砖讬讬转谉 诇谞讝拽 讗讬谞讜 讚讬谉 砖讞讬讬讘讬谉 诪讛 诇砖讜专 砖讻谉 讻讜讜谞转讜 诇讛讝讬拽 转讗诪专 讘讗讘谞讜 讜住讻讬谞讜 讜讻讜' 讘讜专 讬讜讻讬讞 砖讗讬谉 讻讜讜谞转讜 诇讛讝讬拽 讜转讞讬诇转 注砖讬讬转讜 诇谞讝拽 讜讞讬讬讘 讗祝 讗谞讬 讗讘讬讗 讗讘谞讜 讜住讻讬谞讜 砖讛诐 讻谉 讜讻讬讜谉 砖讗讬谉 诇讱 驻讬专讻讗 诪讛 诇讘讜专 砖讻谉 讻讱 讜讻讱 讻诪讜 砖讚专讱 诇注砖讜转 讘讻诇 诪讛 讛爪讚 砖讘讻诇 讛转诇诪讜讚 讜讗诐 讻谉 讗讬谉 讝讛 诇诪讜讚 讙诪讜专 诪讘讜专 讛诇讻讱 诇讗 转讜讻诇 诇驻讟讜专 讘讛诐 讻诇讬诐. 讜注讜讚 讬砖 诇讜诪专 讗诐 讘讗转 诇驻讟讜专 讘讛诐 讻诇讬诐 讻讘讜专 讗诐 讻谉 诪讬驻专讱 拽"讜 砖注砖讬转 诪砖讜专 砖注讬拽专 拽"讜 砖讗转讛 诇讜诪讚 诪砖讜专 讗讬谞讜 讗诇讗 诇讞讬讬讘 讘讛诐 讻诇讬诐 讜讗诐 讘讗转 诇驻讟讜专 讘讛诐 讻诇讬诐 讗诐 讻谉 拽"讜 砖诇 讛砖讜专 讗讬谞讜 讻诇讜诐 诇驻讬讻讱 讗讬谉 诇讱 诇驻讟讜专 讘讛诐 讻诇讬诐. 讜讝讛 讛转讬专讜抓 讗讬谞讜 讻诇讜诐 讚讻讬讜谉 讚诇讜诪讚 诪砖讜专 讜讘讜专 爪专讬讱 诇讬转谉 诇讛诐 讛拽讜诇讗 砖讘砖谞讬讛诐. 注"讻 诪讙诇讬讜谉.


诪砖讜专讜 诇诪讚谞讜. 讻转讜讘 讘转讜住驻讜转 讜诇拽诪谉 讙讘讬 爪讚 讛砖讜讛 讚拽讗诪专 讗讘讬讬 诇讗讬转讜讬讬 讗讘谞讜 讜住讻讬谞讜 诇讗 讙专住讬谞谉 讜讻讜' 讗讬 谞诪讬 讗讙讘 砖诪讜讗诇 谞拽讟讬讛. 诪讬讛讜 拽砖讛 讚讗诐 讻谉 专讘 讛讬讻讬 诪讞讬讬讘 讘讛讜 讻诇讬诐 讻讬讜谉 讚诪砖讜专 讜讘讜专 拽讗 讗转讜 讚讬讜 诇讘讗 诪谉 讛讚讬谉 诇讛讬讜转 讻谞讚讜谉. 讜砖诪讗 诇讗 讗诪专讬谞谉 讚讬讜 诪驻诇讙讗 讚讬谞讗 讚讛讬讬谞讜 诪讞讚 讛诪诇诪讚讬谉 讗诇讗 讗诐 讻谉 讛拽讜诇讗 砖讜讛 讘砖谞讬讛诐. 讜讘转讜住驻讜转 驻讬专砖讜 讘诪住拽谞讗 讚诪砖讜专 讜诪讗砖 拽讗转讜. 讜诇讗 谞讛讬专讗 讚诪讛 诇讛谞讱 砖讻谉 讚专讻谉 诇讬诇讱 讜诇讛讝讬拽. 转诇诪讬讚 专讘讬谞讜 驻专抓 讝"诇.


讜讛拽砖讛 讛专讘 讗讛讗讬 诇讬砖谞讗 讜诇驻讟专讜 讘讬讛 讟诪讜谉. 讜转讬专抓 讛专' 讬讛讜讚讛 讚讗讬谉 讛讻讬 谞诪讬 讚诇讗 讗砖讻讞谉 讚诪讞讬讬讘 转诇诪讜讚讗 讘讟诪讜谉 讘讗讘谞讜 讜住讻讬谞讜 讜诪砖讗讜 讻诪讜 讘谞讝拽讬 讻诇讬诐 讚诇拽诪谉 讘驻专拽 讛诪谞讬讞. 讜讛专' 诪砖讛 讚讗讬讜讜专讗 讛讬讛 诪驻专砖 讚讗祝 注诇 讙讘 讚讗转讬 讘诪讛 讛爪讚 讛砖讜讛 诪砖讜专 讜讘讜专 诪讬讛讜 讻讬讜谉 讚讚诪讬 诇砖讜专 讚讬谉 讛讜讗 诇讛讞诪讬专 注诇讬讛诐 讻讻诇 诪砖驻讟 砖讜专 讜诇讞讬讬讘诐 讘讻诇讬诐 讚讗讟讜 诪诇转讗 讚讗转讬讗 讘讛爪讚 讛砖讜讛 讚讻诇讛讜 讗讘讜转 讻讙讜谉 驻讜转拽讬谉 讘讬讘讜转讬讛谉 谞拽诇 注诇讬讛谉 讻诇 拽讜诇讜转 讛讗讘讜转 讞爪讬 谞讝拽 讜专砖讜转 讛专讘讬诐 讜讻诇讬诐 讝讛 诇讗 讬转讻谉. 讜诪讜专讬 讛专讘 驻讬专砖 讚讛讗 讚拽讗诪专 专砖讘"诐 讗讘谞讜 讜住讻讬谞讜 讚讗转讬讗 讘爪讚 讛砖讜讛 诪砖讜专 讜讘讜专 驻诇讙讬 讚讬谞讗 拽讗诪专 讚讻讬 讗诪专讬谞谉 讘讜专 讬讜讻讬讞 转讜 诇讬讻讗 诪讬讚讬 诇诪讬驻专讱 讚讻讬 驻专讻讬谞谉 诪讛 诇讘讜专 砖讻谉 转讞讬诇转 注砖讬讬转讜 诇谞讝拽 讛讜讗 讛讚讬谉 讗讘谞讜 讜住讻讬谞讜 讻砖讛谞讬讞谉 讘专砖讜转 讛专讘讬诐 注砖讗谉 诇谞讝拽. 讜讛讗 讚诪住讬拽 诇拽诪谉 诪讛 诇讘讜专 砖讻谉 讗讬谉 讻讞 讗讞专 诪注讜专讘 讘讜 诇讗 砖讬讬讻讗 讛讛讬讗 驻讬专讻讗 讛讻讗 讚讛讻讗 讛谞讬讞谉 讘专砖讜转 讛专讘讬诐 讗讘诇 讛转诐 讘谞驻诇讜 讘专讜讞 诪爪讜讬讛 讜讛讝讬拽讜 讜讻讞 讗讞专 诪注讜专讘 讘讛谉. 诪讛专"讬 讻"抓 讝"诇.
讜专讘讬 讬讞讬讗诇 驻讬专砖 讗讬 诇讗 讗驻砖专讬谞讛讜 诇专讘 讚讗诪专 诪砖讜专讜 诇诪讚谞讜 讛讬讬谞讜 砖讜专 讚诪砖讜专 讜讘讜专 讬诇讬祝 讚讗讞专 砖谞讻转讘讜 转专讜讜讬讬讛讜 砖讜专 讜讘讜专 讗讬谉 诇转诇讜转 讞讬讜讘谉 诇爪讚讚讬谉 诇讗 讞讬讜讘讗 讚砖讜专 诪砖讜诐 讚讘注诇讬 讞讬讬诐 讚讛讗 讘讜专 讬讜讻讬讞 讜诇讗 讞讬讜讘讗 讚讘讜专 诪砖讜诐 讚转讞讬诇转 注砖讬讬转讜 诇谞讝拽 讚讛讗 砖讜专 讬讜讻讬讞 讗诇讗 诪砖讜诐 讚讘讜专 谞讞砖讘 讻诪诪讜谞讜 讻诪讜 砖讜专 诇驻讬 砖驻砖注 讘讜 讻驻讬专讜砖 专"讬 诇拽诪谉 讜讛讜讗讬诇 讜讟注诪讗 诪砖讜诐 诪诪讜谞讜 讗诐 讻谉 讗讘谞讜 讜住讻讬谞讜 讬诇驻讬谞谉 诪砖讜专 讚讗讬谞讛讜 谞诪讬 诪诪讜谞讜 讜注讜讚 诇讞讜诪专讗 讬诇驻讬谞谉. 讜讛砖转讗 谞诪讬 谞讬讞讗 诪讛 砖诪拽砖讬谉 讘砖诐 讛"专 砖诪讞讛 讗讛讗 讚讗诪专讬谞谉 诇拽诪谉 讻诇讛讜 讻讬 砖讚讬转 讘讜专 讘讬谞讬讬讛讜 讜讻讜' 讜讛讬讻讬 讘注讬谞谉 诇诪讬诇祝 诪讘讜专 讜砖谉 讜专讙诇 讗讘讜转 讗讞专讬谞讬 诇讞讬讬讘 讛讗 讘讜专 讞讬讜讘讜 讘专砖讜转 讛专讘讬诐 讜砖谉 讜专讙诇 讞讬讜讘谉 讘专砖讜转 讛谞讬讝拽 讗诇讗 讜讚讗讬 讘转专 讚讗讻转讘讜 转讜 诇讬讻讗 诇诪讬诇祝 讜诇诪讬转诇讬 讗诇讗 讘诪讛 砖讛谉 诪诪讜谞讜 讜讗诐 讻谉 诪讗讬 讚讬诇驻讬谞谉 诪讬谞讬讬讛讜 讻诇 爪讚 讞诪讜专 砖诇 砖谞讬 诪诇诪讚讬谉 讚诇讞讜诪专讗 讬诇驻讬谞谉 诪讻诇 讞讚 讜诇讬讻讗 诇诪讬驻专讱 讗讞讜诪专讗 讚讘讜专 讚讘讜专 注砖讬讬转讜 诇谞讝拽 讘转专 讚谞讻转讘讜 砖谉 讜专讙诇. 讜谞讬讞讗 谞诪讬 讛讗 讚讗诪专讬谞谉 诇拽诪谉 讗砖 诇驻讟讜专 讘讜 讗转 讛讟诪讜谉 讗诪讗讬 诇讗 拽讗诪专 诇讞讬讬讘 讘讜 讗转 讛讻诇讬诐 讻讬讜谉 讚讛讞讬讜讘 转诇讜讬 讘诪讛 砖讛谉 诪诪讜谞讜 讗诐 讻谉 诇讞讜诪专讗 讬诇驻讬谞谉. 讜讛讗 讚拽讗诪专 讛讻讗 讻诇谉 诪砖讜专讜 诇诪讚谞讜 讗祝 注诇 讙讘 讚诪讘讜专 谞诪讬 讗转讬讗谉 讻讚驻专讬砖讬转 讛讬讬谞讜 诪砖讜诐 讚讬讛讘讬谞谉 诇讗讘谞讜 讜住讻讬谞讜 讻诇 讞讜诪专 讚砖讜专 讗祝 诇讞讬讬讘讜 讘讜 讗转 讛讻诇讬诐. 注"讻 讙诇讬讜谉.
讜讛专"讬 讗讜诪专 讚注诇 讻专讞讱 谞驻拽讜转讗 讗讬讻讗 讘诪讛 砖讝讛 讬诇讬祝 诪砖讜专讜 讚讛讬讬谞讜 诇讞讬讬讘 讻诇讬诐 讚讛讗 讻讬 讗驻拽专讬讛 讛讬讛 讙诐 诇专讘 讘讜专 讗诐 讻谉 讛讬讻讗 讚诇讗 讗驻拽专讬讛 讛讜讬 砖讜专 诇讞讬讬讘 讻诇讬诐. 注"讻 讙诇讬讜谉.
讜讛专讘 专' 讬砖注讬讛 讝"诇 讛谞讬讞 讛讚讘专 讘讙诪讙讜诐 讜讝"诇 讜转讬诪讛 讻讬讜谉 讚诪砖讜专 讜讘讜专 拽讗转讬 诇驻讟讜专 讘讛讜 讻诇讬诐 讜讗诐 讻谉 诪讗讬 拽讗诪专 讛讬讬谞讜 砖讜专 讜讛讗 诇讗讜 讻讬讜爪讗 讘讜 讚砖讜专 讛讜讗 诇注谞讬谉 讻诇讬诐. 讙诪讙讜诐. 注"讻.


讜诪讛专"诐 讗讜诪专 讚诇讗 拽砖讬讗 诪讬讚讬 讚讛讻讗 诇讬讻讗 诇诪讬诪专 讚讬讜 讚注讬拽专 讛讚讬谉 诪砖讜专 讜诇讗 拽讗诪专 讘讜专 讬讜讻讬讞 讗诇讗 诇住诇拽 讛驻讬专讻讗. 注"讻 讙诇讬讜谉 转讜住驻讜转. 讜转讜住驻讬 转讜住驻讜转 诇讛专讗"砖 讝"诇 转讬专爪讜 讜讝"诇 讚诪砖讜专 讜讘讜专 讚谞讝拽讬谉 讬诇讬祝 讚讘讜专 讚谞讬讝拽讬谉 讞讬讬讘 讘谞讝拽讬 讻诇讬诐 讻讚讗讬转讗 讘讬专讜砖诇诪讬 讚驻专拽 讛驻专讛 讗"专 讬爪讞拽 讗讞讚 讘讜专 砖诇 诪讬转讛 讜讗讞讚 讘讜专 砖诇 谞讝拽讬诐 砖谞讬讛诐 诪诪拽专讗 讗讞讚 谞转专讘讜 讻砖讗转讛 讘讗 诇讘讜专 砖诇 诪讬转讛 讗转 讗诪专 驻讟讜专 注诇 讛讻诇讬诐 讜讻砖讗转讛 讘讗 诇讘讜专 砖诇 谞讬讝拽讬诐 讗转 讗诪专 讞讬讬讘 注诇 讛讻诇讬诐. 注"讻.


诪讗讬 砖谞讗 讘讜专 讚诪诪讜谞讱 讜砖诪讬专转讜 注诇讬讱. 讗祝 注诇 讙讘 讚讘讜专 诇讗讜 诪诪讜谉 讛讜讗 诪住转讘专讗 诇讬 讚诇专讘讜转讗 拽讗诪专 讛讻讬 诇讜诪专 讚讗驻讬诇讜 转讬诪爪讬 诇讜诪专 讻讬讜谉 讚讗讜拽诪讛 专讞诪谞讗 讘专砖讜转讱 讛讜讬 谞诪讬 诪诪讜谞讱. 讛专讬砖讘"讗 讝"诇.


转讜诇讚讛 讬砖谉 讛讜讛 诪爪讬 诇诪讬驻专讱 讜讻讜'. 讻讻转讜讘 讘转讜住驻讜转. 讜诪讜专讬 驻讬专砖 讚砖驻讬专 拽讗诪专 讗讘 谞注讜专 转讜诇讚讛 讬砖谉 讚讗诪专讬谞谉 诇拽诪谉 讗讚诐 讚专讻讜 诇讛讝讬拽 讘讬砖谉 讚讗讜专讞讬讛 讛讜讗. 讜讛拽砖讛 诪讜专讬 讛专讘 讜讻讬 诪砖讜诐 讚讬砖谉 讗讜专讞讬讛 讛讜讗 注诇 讻谉 讬拽专讗 诇讻诇 讗讚诐 讚专讻讜 诇讛讝讬拽 讜讛讗 讗讬讻讗 谞注讜专 讚讗讬谉 讚专讻讜 诇讛讝讬拽. 讜转讬专抓 讻讬讜谉 讚讗砖讻讞谞讗 砖诐 讗讚诐 讚讚专讻讜 诇讛讝讬拽 拽讜专讗 讛转谞讗 讚专讻讜 诇讛讝讬拽 诇讻诇 讗讚诐 讜注诇 讻谉 砖驻讬专 拽讗诪专 讗讬 诇讬诪讗 讗讘 讜讻讜' 讚讻讬讜谉 讚转谞讗 讚诪转谞讬转讬谉 拽专讬 诇讬讛 讗讚诐 讗诐 讻谉 谞讬诪讗 讗讘 谞注讜专 转讜诇讚讛 讬砖谉. 讜转讬诪讛 讚诪讗讬 驻专讬讱 诇专讘 驻驻讗 讚讗诪专 转讜诇讚讜转讬讛谉 诇讗讜 讻讬讜爪讗 讘讛谉 讗驻讬诇讜 诇诪讗谉 讚讗诪专 转讜诇讚讜转讬讛谉 讻讬讜爪讗 讘讛谉 转讬拽砖讬 诇专讘 讚诪讗讬 谞讬讛讜 讗讘 讜转讜诇讚讛. 讜谞专讗讛 诇讬 讚讛讻讬 驻专讬讱 讻讬讜谉 讚讗诪专 讚转讜诇讚讜转讬讛谉 诇讗讜 讻讬讜爪讗 讘讛谉 转讬拽砖讬 诇专讘 诪讗讬 谞讬讛讜 讗讘讜转 讜转讜诇讚讜转 讗讘诇 诇诪讗谉 讚讗诪专 转讜诇讚讜转讬讛谉 讻讬讜爪讗 讘讛谉 诪住转诪讗 讬讜转专 谞专讗讛 诇讛注诪讬讚 讗讘 讘谞注讜专 讚注讘讬讚 讘诪讝讬讚 讜转讜诇讚讛 讬砖谉. 讗讬 谞诪讬 住讘专 讛讜讗 讻讚讗诪专讬谞谉 诇拽诪谉 讗讚诐 讚专讻讜 诇讛讝讬拽 讻砖讛讜讗 讬砖谉 讜讛讬讬谞讜 讗讘. 讛"专 讬讞讬讗诇. 注"讻 诪诪讛专"讬 讻讛谉 爪讚拽 讝"诇.


讜讛讗 转谞讬讗 讗讚诐 诪讜注讚 诇注讜诇诐. 诇讬讻讗 诇驻专讜砖讬 讚讛讻讬 驻专讬讱 讚讬砖谉 谞诪讬 讛讜讬 讗讘 讜讻讜' 讻讻转讜讘 讘转讜住驻讜转 讚诪讛 诪讬讬转讬 诪讬谞讛 讚讗讬 诪砖讜诐 讚转谞谉 诇讬讛 讘诪转谞讬转讬谉 诪讛 讘讻讱 讛讗 讻诪讛 转讜诇讚讜转 砖谞讜讬讜转 讘诪砖谞讛. 转诇诪讬讚 讛专讘 专' 驻专抓 讝"诇.


讻讬讞讜 讜谞讬注讜. 讻讬讞讜 驻讬专讜砖 专讜拽讜 讘诇讬讞讛 注讘讛 谞讬注讜 讘专讻讛 讻讚讗诪专讬谞谉 讘注谞讬谉 转诇诪讬讚 砖专拽 诇驻谞讬 专讘讜 讜讗诪专讬谞谉 讻讞 讜专拽 拽讗诪专. 专讘讬谞讜 讞谞谞讗诇 讝"诇.
讜讛专讘 讛诪讗讬专讬 讝"诇 驻讬专砖 讜讝"诇 讻讬讞讜 讜谞讬注讜 讻讬讞讜 讛讜讗 讛专讜拽 讛注讘讛 讛讬讜爪讗 诪谉 讛讞讝讛 讘讻讞 讜谞讬注讜 讛讜讗 讛诇讬讞讛 讛讙住讛 讛讬讜爪讗转 讚专讱 讛讗祝 讜诪讬 讛讗祝 讛讬讬谞讜 诪砖拽讛 讛讝讘 注诐 讻讬讞讜 讜谞讬注讜 驻讬专讜砖 讛诪讬诐 讛讬讜爪讗讬诐 讘诇讗 讻讞. 注"讻. 讜讘驻专拽 讘转专讗 讚注讬专讜讘讬谉 驻讬专砖 专砖"讬 讝"诇 讻讬讞讜 诇讬讞讛 讛谞转诇砖转 诪谉 讛讙讜祝 注诇 讬讚讬 讞讜诇讬 砖拽讜专讬谉 转讜"砖. 转讜住驻讜转 砖讗谞抓.


诪讗讬 砖谞讗 讗砖 讚讻讞 讗讞专 诪注讜专讘 讘讜. 讟注诐 讝讛 砖诇 讻讞 讗讞专 诪注讜专讘 讘讜 驻注诪讬诐 砖转讜驻住讜 诇拽讜诇讗 讜驻注诪讬诐 诇讞讜诪专讗 讻诇 讗讞转 诇驻讬 诪拽讜诪讜 讘讜讚讗讬 拽讜诇讗 讜讞讜诪专讗 讬砖 讘讜 讜讻讗谉 转讜驻住讜 诇讞讜诪专讗 讜诇讜诪专 砖注诇 讻谉 讞讬讬讘讛 讘讜 讛转讜专讛 砖讗祝 注诇 驻讬 砖讘注诇 讛转拽诇讛 讗讬谞讜 诪讚诇讬拽 讗转 讛讙讚讬砖 诪诪砖 诪讻诇 诪拽讜诐 诪讬讚 砖讛讜讗 诪讚诇讬拽 讗转 讛讗砖 诪爪讜讬 讛讜讗 诇讛转注专讘 讘讜 诪讬讚 讻讞 讗讞专 砖诪讜诇讬讻讜 讜诪讝讬拽 讜讻谉 讛讟注诐 讘讗讘谞讜 讜住讻讬谞讜 砖讛谞讬讞谉 讘专讗砖 讙讙讜 砖诪爪讜讬讬谉 诇讬驻讜诇 讘专讜讞 诪爪讜讬讛. 讛专砖讘"讗 讝"诇.


讘讞爪讬 谞讝拽 爪专讜专讜转. 讛讻讬 谞诪讬 讛讜讛 诪爪讬 诇诪谞拽讟 诇注谞讬谉 拽专谉 讗诐 讬砖 砖谞讜讬 诇爪专讜专讜转 诇专讘讬注 谞讝拽 讗诇讗 诪砖讜诐 讚讘注讬讗 讛讬讗 诇拽诪谉 讘专讬砖 讻讬爪讚. 转讜住驻讜转 砖讗谞抓.
讛讗 讚讗诪专讬谞谉 讗诪讗讬 拽专讬 诇讬讛 转讜诇讚讛 讚专讙诇 转讜诇讚讛 讚拽专谉 讛讜讗 诇讗讜 诇诪讬诪专讗 讚专讘 驻驻讗 讘诇讞讜讚 讛讜讗 讚拽专讬 诇讬讛 转讜诇讚讛 讚专讙诇 讜注诇讬讛 讘诇讞讜讚 讛讜讗 讚拽讗 诪拽砖讛 讗诇讗 讻讜诇讬 注诇诪讗 讛诇讻转讗 讙诪讬专讬 诇讛 讚转讜诇讚讛 讚专讙诇 讛讜讗. 讜转讚注 诇讱 讚讗诪专讬谞谉 讜诇专讘讗 讚讗讬讘注讬讗 诇讬讛 讗诪讗讬 拽专讬 诇讛讜 转讜诇讚讛 讚专讙诇 讜讗诐 讗讬转讗 诪谞诇谉 讚诇专讘讗 拽专讬谞讗 诇讬讛 转讜诇讚讛 讚专讙诇 讗讚专讘讛 诇讻砖转讬诪爪讬 诇讜诪专 诪讙讜驻讜 诪砖诇诐 拽专讬谞谉 诇讬转 转讜诇讚讛 讚拽专谉 讗诇讗 讚讻讜诇讬 注诇诪讗 讛讻讬 讙诪专 诇讛 讜转诇诪讜讚讗 诇讻讜诇讬 注诇诪讗 讛讜讗 讚拽讗 诪转诪讛 讘诪讗讬 砖讬讬讻讗 诇专讙诇 讚拽专讬谞谉 诇讛 讛讻讬 讗讚专讘讛 讟驻讬 砖讬讬讻讗 诇拽专谉 讚讗祝 讛讜讗 讗讬谞讜 诪砖诇诐 讗诇讗 讞爪讬 谞讝拽 讻拽专谉 转诪讛. 讛专砖讘"讗 讝"诇.
讜讘讙诇讬讜谞讜转 讻转讜讘 讚讘砖诇诪讗 讗讬 讻诇讛讜 诇讗讜 讻讬讜爪讗 讘讛谉 讗讬讻讗 诇诪讬诪专 讚拽专讬 诇讛讜 转讜诇讚讜转 诪砖讜诐 讚讚诪讬 诇讗讘讜转 讗讘诇 讛讜讗讬诇 讚讻诇 转讜诇讚讜转 讻讬讜爪讗 讘讛谉 讘讗讘讜转 讘转砖诇讜诪讬谉 讜讚讜拽讗 爪专讜专讜转 讞诇讜拽 讘转砖诇讜诪讬谉 讛讬讛 诇讜 诇拽专讜转 砖诐 诇注爪诪讜. 注"讻.
讜讝"诇 转讜住驻讜转 砖讗谞抓 讗诪讗讬 拽专讬 诇讛 转讜诇讚讛 讚专讙诇 讗祝 注诇 讙讘 讚讚诪讬讗 诇专讙诇 讻讬讜谉 砖讚讬谞讛 讞诇讜拽 讛讬讛 诇讜 诇拽专讜转 诇讛 砖诐 讘驻谞讬 注爪诪讛 讜诇拽诪谉 讘驻专拽 讻讬爪讚 讗讬谞讜 讘砖讜诐 住驻专. 讜注讜讚 讚拽讗诪专 诇拽诪谉 讘驻专拽 讻讬爪讚 讘讘注讬讗 讚专讘讗 诇拽专谉 诪讚诪讬谞谉 诇讛 讗讜 讚谞讬诪讗 转讜诇讚讛 讚专讙诇 讛讬讗 诪砖诪注 讚驻砖讬讟讗 诇讬讛 砖讛讬讗 转讜诇讚讛 讚专讙诇 讜注讜讚 讚讗讞专 诇讗 讗砖讻讞谉 讻讬 讗讜专讞讬讛 讜讻讜'. 注"讻.


讜讗诪讗讬 拽专讬 诇讬讛 转讜诇讚讛 讚专讙诇. 驻讬专讜砖 诪讚拽讗诪专 专讘 驻驻讗 转讜诇讚讜转讬讛谉 诇讗讜 讻讬讜爪讗 讘讛谉 讜讗专讙诇 拽讗讬 讻讚讗诪专谉 讗诇诪讗 拽专讬 诇讬讛 转讜诇讚讛 讚专讙诇. 诇讬诪讗 诪砖讜诐 讚讗讜专讞讬讛 拽专讬 诇讬讛 转讜诇讚讛 讚专讙诇. 讜讬砖 诇讜诪专 讚诪讻诇 诪拽讜诐 诇讗 诪住转讘专 诇诪拽专讬讛 转讜诇讚讛 讚专讙诇 讗诇讗 诇注谞讬谉 讞讬讜讘 讜驻讟讜专 讻讱 诇砖讜谉 诪讜专讬 讝"诇. 转讜住驻讜转 专讘讬谞讜 讻讛谉 讝"诇. 讜讗讬谉 诇讜诪专 诪砖讜诐 讚讚诪讬讗 诇专讙诇 拽专讬 诇讬讛 转讜诇讚讛 讚专讙诇 讚讛讗 谞砖讬讻讛 讚诪讬讗 诇砖谉 讜讗祝 注诇 驻讬 讻谉 诇讗 拽专讬 诇讬讛 转讜诇讚讛 讚砖谉. 诪讛专"讬 讻抓 讝"诇.
讜讗"转 讜诪讗讬 拽讗诪专 讜诇专讘讗 讗诪讗讬 拽专讬 诇讬讛 诇爪专讜专讜转 转讜诇讚讛 讚专讙诇 讗讬 拽专讗讜 专讘讗 诇爪专讜专讜转 转讜诇讚讛 讚专讙诇 讛讬讗讱 诪住驻拽讗 讗讬 讛讜讛 转讜诇讚讛 讚拽专谉 诇讛砖转诇诐 诪讙讜驻讜. 讜讬"诇 讻讜诇讬 注诇诪讗 诪讜讚讜 讚爪专讜专讜转 讚讛讜讬 讚专讱 讛诇讜讻讛 讛讜讬 转讜诇讚讛 讚专讙诇 讚讛讜讬 谞诪讬 讚专讱 讛诇讜讻讜 讻讬 讗讜专讞讬讛 讜诇讗 讚诪讬 讻诇诇 诇拽专谉 讚讛讜讬 砖谞讜讬 讜诪讻讜讜谉 诇讛讝讬拽 诇讻讱 拽讗诪专 讻讬讜谉 讚讛讜讬 转讜诇讚讛 讚专讙诇 诪住转诪讗 诇注谞讬谉 转砖诇讜诪讬谉 讚讜诪讛 诇专讙诇 讜诪砖谞讬 诇注谞讬谉 驻讬讟讜专 专砖讜转 讛专讘讬诐 讛讜讗 讚讜诪讛 讚诇讗 注讚讬祝 诪谉 讛讗讘 注爪诪讜 讗讘诇 诪讬讘注讬讗 诇讬讛 讻讬讜谉 讚讛拽诇 讘讜 讛讻转讜讘 诇注谞讬谉 讞爪讬 谞讝拽 诇注谞讬谉 讙讜驻讜 谞诪讬 谞拽诇 讘讜 讜诪砖讜诐 讚诇讗 诪爪讬谞讜 讞爪讬 谞讝拽 诪砖转诇诐 讗诇讗 诪讙讜驻讜. 讜专讘 驻驻讗 诪讗讬 拽讗 诪砖诪注 诇谉 讘诪讗讬 讚拽讗诪专 转讜诇讚讜转讬讛谉 诇讗讜 讻讬讜爪讗 讘讛谉 讗讬 讞爪讬 谞讝拽 爪专讜专讜转 诪转谞讬转讬谉 讛讬讗 讘驻专拽 讻讬爪讚 讜讗讬 拽讗 诪砖诪注 诇谉 讚爪专讜专讜转 转讜诇讚讛 讚专讙诇 讛讬讗 讛讬讗讱 拽讗 诪砖诪注 诇谉. 讜讬"诇 讚诪讬诇转讗 讚专讘 驻驻讗 诪砖诪注 讗祝 注诇 讙讘 砖诇讗 讻讬讜爪讗 讘讛谉 讚爪专讜专讜转 讞诇讜拽 诪专讙诇 诇注谞讬谉 讞爪讬 谞讝拽 诪讻诇 诪拽讜诐 讛谉 讜转讜诇讚讜转讬讛谉 砖讜讬谉 诇讗讘 诇讻诇 诪讬诇讬 讘讬谉 诇砖诇诐 诪谉 讛注诇讬讬讛 讘讬谉 诇驻讟专讜 讘专砖讜转 讛专讘讬诐 诇讻讱 谞讬讞讗 砖诇讗 讛讬讛 讬讻讜诇 诇讜诪专 诇专讘 驻驻讗 诇驻讟专讜 讘专砖讜转 讛专讘讬诐 讚讗诐 讻谉 诪讗讬 拽讗 诪砖诪注 诇谉. 注讜讚 讬砖 诇讜诪专 讛讻讬 拽讗诪专 讗诪讗讬 拽专讬 诇讬讛 转讜诇讚讛 讚专讙诇 讚诪讚诪谞讬 诇讬讛 诇拽诪谉 讘驻专拽 讻讬爪讚 讙讘讬 专讙诇 砖诪注 诪讬谞讛 讚转讜诇讚讛 讚专讙诇 讛讬讗. 讜讗"转 讜讛讗 讛讬转讛 诪讘注讟转 讚讛讜讬 转讜诇讚讛 讚拽专谉. 讛讗 诇讗 拽砖讬讗 诪砖讜诐 讚转谞讗 讘讛谞讬 讞爪讬 谞讝拽 转谞讗 谞诪讬 讘讬注讜讟 讜爪专讜专讜转 讚转谞讗 诪砖讜诐 讚讛讜讬 转讜诇讚讛 讚专讙诇 诇驻讟专讜 讘专砖讜转 讛专讘讬诐. 注"讻 诪转讜住驻讬 砖讗谞抓.
讜谞专讗讛 讚专讘 驻驻讗 讚拽讗诪专 讬砖 诪讛谉 讻讬讜爪讗 讘讛谉 讗爪专讜专讜转 拽讗讬 讻诇讜诪专 讬砖 讚讘专讬诐 讘爪专讜专讜转 砖讛诐 讻诪讜 专讙诇 讚诪砖诇诐 诪谉 讛注诇讬讬讛 讻诪讜 专讙诇. 讜讛砖转讗 谞讬讞讗 讚讘讻讬讜爪讗 讘讛谉 讗转讗 诇讗砖诪讜注讬谞谉 讜诇讗 诇注谞讬谉 讞爪讬 谞讝拽 讻讬 讛诇讻转讗 讙诪讬专讬 诇讛 讜诪砖讜诐 讛讻讬 诇讗驻讜拽讬 讘注讬讗 讚专讘讗 讗诇讬讘讬讛 讚诪讚拽讗诪专 专讘 驻驻讗 讬砖 诪讛谉 诪砖诪注 诪转讜讱 讚讘专讬讜 砖讗讬谞讜 诪住讜驻拽 讘讛诇讻讜转 爪专讜专讜转 讻诇诇. 讜讛砖转讗 谞诪讬 谞讬讞讗 讚驻专讬讱 讗诪讗讬 拽专讬 诇讬讛 转讜诇讚讛 讚专讙诇 讚讛讗 专讘 驻驻讗 讛诇讻讜转 爪专讜专讜转 讗转讗 诇讗砖诪讜注讬谞谉. 诪讛专"讬 讻讛谉 爪讚拽 讝"诇.
诇专讘讗 诪讬讘注讬讗 诇讬讛 诪砖讜诐 讻讬讜谉 讚讗拽讬诇 讘讬讛 专讞诪谞讗 砖诇讗 诇讞讬讬讘讜 讗诇讗 讞爪讬 谞讝拽 讗祝 讗谞讜 谞讗诪专 砖诇讗 讞讬讬讘 讘讜 讗诇讗 讻讞爪讬 谞讝拽 讚注诇诪讗 讚驻讬' 讘讜 砖讛讜讗 诪讙讜驻讜. 讜专讘 驻驻讗 住讘专 讻讬讜谉 讚讙诪讬专讬 讚转讜诇讚讛 讚专讙诇 讛讬讗 讜讗诇讜 诪讚讬谞讗 讛讜讬 诇讬讛 诇砖诇诐 谞讝拽 砖诇诐 讻专讙诇 讚讗讜专讞讬讛 讗诇讗 讚驻讟专讬讛 专讞诪谞讗 诪讞爪讬 谞讝拽 讗诐 讻谉 诪谉 讛注诇讬讬讛 诪砖诇诐 讜讛讗 讚讗诪专讬谞谉 讞爪讬 谞讝拽 爪专讜专讜转 讛诇讻转讗 讙诪讬专讬 诇讛 诇讗讜 讙诪讬专讬 诇讛 讗诇讗 诇讞爪讬 谞讝拽 讘诇讞讜讚. 讜讻谉 诪爪讗转讬 讘转讜住驻讜转 讜讗讬谞讜 谞专讗讛 诇讬 讻谉 讚讛讗 讗诪专讬谞谉 讘砖诇讛讬 驻专拽讬谉 讘驻诇讜讙转讗 讚驻诇讙讗 谞讝拽讗 拽谞住讗 讜诪诪讜谞讗 讜讛诇讻转讗 驻诇讙讗 谞讝拽讗 拽谞住讗 讜讗拽砖讬谞谉 转讬讜讘转讗 讜讛诇讻转讗 讜驻专拽讬谞谉 讗讬谉 讟注诪讗 诪讗讬 讜讻讜'. 讜讗驻砖专 讚讛讻讬 拽讗诪专 讚讛诇讻转讗 讙诪讬专讬 诇讛 讚讗讬谉 诪砖诇诐 讗诇讗 讞爪讬 谞讝拽 讜讛讛讜讗 注诇 讻专讞讱 诪诪讜谞讗 讛讜讗 讚讛讗 诪讜注讚转 诪转讞讬诇转讛 讛讬讗. 讻谉 谞专讗讛 诇讬. 讛专砖讘"讗 讝"诇.
讜讝"诇 转讜住驻讜转 砖讗谞抓 讚讛诇讻转讗 讙诪讬专讬 诇讛 讚诪诪讜谞讗 讛讜讗. 诇讗 讙专住讬谞谉 讘专讜讘 住驻专讬诐 讚诪诪讜谞讗 讛讜讗 讜讗讬 讙专住讬谞谉 诇讬讛 诇讗 讘注讬 诇诪讬诪专 砖讬讛讗 讛诇讻转讗 讚诪诪讜谞讗 讛讜讗 讜诇讗 拽讗讬 讛诇讻转讗 讗诇讗 讗讞爪讬 谞讝拽 讜讛讬讬谞讜 诇讗讜 讻讬讜爪讗 讘讛诐 讻专讙诇 讚诪砖诇诐 谞讝拽 砖诇诐 讜诇拽诪谉 讘驻专拽 讻讬爪讚 讗讬谞讜 讘砖讜诐 住驻专. 讜注讜讚 讚拽讗诪专 诇拽诪谉 讘驻专拽 讻讬爪讚 讘讘注讬讗 讚专讘讗 诇拽专谉 诪讚诪讬谞谉 诇讛 讗讜 讚诇诪讗 转讜诇讚讛 讚专讙诇 讛讬讗 诪砖诪注 讚驻砖讬讟讗 诇讬讛 砖讛讬讗 转讜诇讚讛 讚专讙诇. 讜注讜讚 讚讗诪专 诇讗 讗砖讻讞谉 讻讬 讗讜专讞讬讛 讜讻讜'. 注"讻.
诇驻讬 讛讙讬专住讗 讚讙专住 讚诪诪讜谞讗 讛讜讗 诇讗 砖讬讬讱 诇砖讗讜诇 讗诪讗讬 讛讜讬讗 转讜诇讚讛 讚专讙诇 讚驻砖讬讟讗 诇讬讛 讚讛讜讬讗 转讜诇讚讛 讚专讙诇 诪砖讜诐 讚讛讜讬 诪诪讜谞讗 讜诇讗 拽谞住讗. 讗讘诇 诇驻讬 讛讙讬专住讗 讚讙专讬住 讚讛诇讻转讗 讙诪讬专讬 诇讛 讚讛讜讬 讞爪讬 谞讝拽 砖讜讗诇 讗诪讗讬 拽专讬 诇讬讛 转讜诇讚讛 讚专讙诇 讚讛讬讛 专讗讜讬 诇讚诪讜转 讗讜转讛 诇转讜诇讚讛 讚拽专谉. 讜注讜讚 讚诇驻讬 讛讙讬专住讗 讚讙专讬住 讚诪诪讜谞讗 讛讜讗 拽砖讛 拽讜砖讬讗 砖讗讬谉 诇讛 转讬专讜抓 诇专讘 驻驻讗 讚诇驻讬 讗讜转讛 讙讬专住讗 爪专讬讱 诇讜诪专 讚拽专讬 诇讬讛 转讜诇讚讛 讚专讙诇 诪砖讜诐 讚讛讜讬 诪诪讜谞讗 讜诇讗 拽谞住讗 讜讛专讬 专讘 驻驻讗 住讘讬专讗 诇讬讛 诇拽诪谉 讚讞爪讬 谞讝拽 讚拽专谉 转诪讛 诪诪讜谞讗 讛讜讗 讜诇讗 拽谞住讗 诇驻讬讻讱 讗讜转讛 讛讙讬专住讗 讗讬谞讛 讻诇讜诐. 讙诇讬讜谉.
讻转讜讘 讘讙诇讬讜谉 转讜住驻讜转 讚讛诇讻转讗 讙诪讬专讬 诇讛 讚诪诪讜谞讗 讛讜讗. 驻讬专讜砖 讚讛讜讬 转讜诇讚讛 讚专讙诇 砖讛讬讗 诪诪讜谞讗 讜诇讗 转讜诇讚讛 讚拽专谉 砖讛讬讗 拽谞住讗. 讜诪讬讛讜 谞专讗讛 讚诇讗 讙专住讬谞谉 讚诪诪讜谞讗 讚驻砖讬讟讗 讚转讜诇讚讛 讚专讙诇 讛讬讗 讻讚讗诪专讬谞谉 讘驻专拽 砖谞讬 讗讜 讚讬诇诪讗 转讜诇讚讛 讚专讙诇 讛讬讗 讜讻讜' 讻讻转讜讘 诇注讬诇 讘转讜住驻讬 砖讗谞抓. 注"讻.
讜讻转讘讜 转诇诪讬讚讬 讛专"讬 讚讻驻讬 讙讬专住讗 讚诪诪讜谞讗 讛驻讬专讜砖 讻谉 讚讛诇讻转讗 讙诪讬专讬 诇讛 讚诪诪讜谞讗 驻讬专讜砖 诇讚讬讚谉 讚讗讬转 诇谉 驻诇讙讗 谞讝拽讗 拽谞住讗 讚讗讬 诇专讘 驻驻讗 拽砖讛 讚转驻砖讜讟 驻诇讙讗 谞讝拽讗 拽谞住讗 讚讗讬 诪诪讜谞讗 讗诪讗讬 讛讜爪专讻讛 讛讛诇讻转讗 诇讜诪专 讚讛讜讬 诪诪讜谞讗 讞爪讬 谞讝拽 爪专讜专讜转. 注"讻.


诇专讘讗 诪讬讘注讬讗 诇讬讛 讜诇专讘 驻驻讗 驻砖讬讟讗 诇讬讛. 转诪讬讛讗 诇讬 讻讬讜谉 讚诪讬讘注讬讗 诇讬讛 诇专讘讗 诪讬 讛讝拽讬拽诐 诇砖讜诐 诪讞诇讜拽转 讘讬谉 专讘 驻驻讗 诇专讘讗 讚讛讜讗 专讘讬讛 诇讬诪讗 讚讻讜诇讬 注诇诪讗 讞爪讬 谞讝拽 爪专讜专讜转 转讜诇讚讛 讜转讜诇讚讛 讚专讙诇 讜讗诪讗讬 拽专讬 诇讬讛 转讜诇讚讛 讚专讙诇 诇驻讜讟专讛 讘专砖讜转 讛专讘讬诐 讻讚专讘讗. 讜谞专讗讛 诇讬 诪砖讜诐 讚拽讬诐 诇讛讜 讚诪砖诇诐 诪谉 讛注诇讬讬讛 讜讗祝 注诇 讙讘 讚诪住驻拽讗 诇讬讛 诇专讘讗 谞讬讞讗 诇讛讜 诇讗讜拽诪讛 讛讗 讚专讘 驻驻讗 讻讛诇讻转讗. 讛专砖讘"讗 讝"诇.
讜讘转讜住驻讜转 砖讗谞抓 转讬专爪讜 讚谞讬讞讗 诇讬讛 诇讛砖讜讜转 讛转讜诇讚讛 诇讗讘 诇注谞讬谉 讞讬讜讘. 注"讻.


诇专讘讗 讚诪讬讘注讬讗 诇讬讛 讗诪讗讬 拽专讬 诇讬讛 转讜诇讚讛 讚专讙诇. 讜讗"转 诇诪讛 诇讗 讗诪专 讚谞驻拽讗 诪讬谞讛 讚讛讜讬 诪诪讜谞讗 讜诇讗 拽谞住讗 讚讘砖诇诪讗 诇专讘 驻驻讗 诇讗 诪爪讬 诇诪讬诪专 讛讻讬 诪砖讜诐 讚专讘 驻驻讗 讙讜驻讬讛 住讘讬专讗 诇讬讛 讚讗驻讬诇讜 讘讞爪讬 谞讝拽 讚拽专谉 讛讜讬 诪诪讜谞讗. 讜讬"诇 讚住讘专讗 讚专讘讗 砖讛讜讗 专讜爪讛 诇讚诪讜转 爪专讜专讜转 诇专讙诇 讘砖谞讬 爪讚讚讬诐 讻讬 讘诪讛 砖讞讬讬讘 讞爪讬 谞讝拽 讛讜讗 讚讜诪讛 诇拽专谉 讘爪讚 讗讞讚 讜讘诪讛 砖讛讜讗 诪诪讜谞讗 讻讬讜谉 讚讗讜专讞讬讛 讛讜讗 讚讜诪讛 诇专讙诇 讘爪讚 讗讞讚 讜注讜讚 讛讜住讬祝 诇讜诪专 讚讚诪讬 诇专讙诇 讘爪讚 砖谞讬 讚讛讬讬谞讜 诇驻讟专讜 讘专砖讜转 讛专讘讬诐. 讜讻讬 转讬诪讗 讛讬讻讗 讗砖讻讞谉 诇专讘讗 讚讗诪专 讚爪专讜专讜转 讛讜讜 转讜诇讚讛 讚专讙诇. 讬"诇 讚讗砖讻讞谉 诇讬讛 诇拽诪谉 讘驻专拽 讻讬爪讚 讚拽讗 诪讬讘注讬讗 诇讬讛 讞爪讬 谞讝拽 爪专讜专讜转 诪讙讜驻讜 诪砖诇诐 讜讻讜' 讜拽讗诪专 讘转专 讛讻讬 讗讜 讚诇诪讗 讻讬讜谉 讚转讜诇讚讛 讚专讙诇 讛讜讗 诇讛讜讬 讻专讙诇 讜诪砖讜诐 讛讻讬 驻砖讬讟讗 诇讬讛 讛讻讗 讚讞爪讬 谞讝拽 爪专讜专讜转 讛讜讬 诪诪讜谞讗. 讜讗"转 转驻砖讜讟 诇专讘讗 讚讞爪讬 谞讝拽 爪专讜专讜转 讚诪谉 讛注诇讬讬讛 诪砖诇诐 讚讗讬 诪讙讜驻讜 讗诐 讻谉 转诪爪讗 砖谞讬 爪讚讚讬诐 砖讚讜诪讛 诇拽专谉 讚讛讬讬谞讜 讞爪讬 谞讝拽 讻拽专谉 讜诪讙讜驻讜 讻拽专谉 讜讙诐 讗讬讻讗 砖谞讬 爪讚讚讬诐 砖讚讜诪讛 诇专讙诇 讞讚讗 讚讛讜讬 诪诪讜谞讗 讜注讜讚 讚驻讟讜专 讘专砖讜转 讛专讘讬诐 讗诇讗 讜讚讗讬 诪谉 讛注诇讬讬讛 诪砖诇诐 讚讗讬 诪讙讜驻讜 诪砖诇诐 讗诐 讻谉 讛讚专讗 拽讜砖讬讗 诇讚讜讻转讗 讗诪讗讬 拽讗诪专 讚谞驻拽讗 诪讬谞讛 诇驻讟专讜 讘专砖讜转 讛专讘讬诐 诇讬诪讗 讚谞驻拽讗 诪讬谞讛 讚讛讜讬 诪诪讜谞讗 讜诇讗 拽谞住讗. 讜讬"诇 讚诇驻讬 讛讘注讬讗 砖诇 专讘讗 住"讚 讚诪讙讜驻讜 讜讞爪讬 谞讝拽 讛讻诇 爪讚 讗讞讚 讚讛讗 讘讛讗 转诇讬讗. 讜讗讬谉 诇讜诪专 诇注讬拽专 拽讜砖讬讬谉 讚诇诪讗 诇讗 讗诪专 诪砖讜诐 讚讛讜讬 诪诪讜谞讗 讜诇讗 拽谞住讗 诇驻讬 砖讻诇诐 讛诐 诪诪讜谞讗 讜讙诐 讗砖 讜讘讜专 讛讜讬 诪诪讜谞讗 诇驻讬讻讱 讗诪专 诇驻讟专讜 讘专砖讜转 讛专讘讬诐 砖讝讛 诇讗 讬诪爪讗 讗诇讗 讘专讙诇. 注"讻 诪讙诇讬讜谉.
讜讝"诇 转诇诪讬讚讬 讛专"讬 拽砖讛 讚诇专讘 驻驻讗 讬讗诪专 讚拽专讬 诇讬讛 转讜诇讚讛 讚专讙诇 诇驻讜讟专讜 讘专砖讜转 讛专讘讬诐 讜诇专讘讗 讬讗诪专 讚拽专讬 诇讬讛 转讜诇讚讛 讚专讙诇 诇砖诇诐 注诇 驻讬 注爪诪讜. 讜谞专讗讛 诇讬 讚诇专讘 驻驻讗 讚讗讬转 诇讬讛 讚拽专谉 诪诪讜谞讗 爪专讬讱 诇讜诪专 讚拽专讬 诇讬讛 转讜诇讚讛 讚专讙诇 诇砖诇诐 诪谉 讛注诇讬讬讛 讚讗讬 诇驻讜讟专讜 讘专砖讜转 讛专讘讬诐 讻讬讜谉 讚诪讙讜驻讜 诪砖诇诐 讛讜讬 讚讜诪讛 诇拽专谉 讘讞爪讬 谞讝拽 讜讘爪讚 讚诪讙讜驻讜 讜讛讜讛 诇讬讛 诇诪拽专讬讬讛 转讜诇讚讛 (讚拽专谉) 讻讬讜谉 讚讚诪讬 诇讬讛 讘转专转讬 讜诇专讘讗 爪专讬讱 诇讜诪专 诇驻讜讟专讜 讘专砖讜转 讛专讘讬诐 讚讗讬 诇砖诇诐 注诇 驻讬 注爪诪讜 讛讬讜 砖谞讬 爪讚讚讬诐 诪讙讜驻讜 讜讞爪讬 谞讝拽 诪砖诇诐 谞讙讚 诪砖诇诐 注诇 驻讬 注爪诪讜. 讜讗"转 转驻砖讜讟 讚诪谉 讛注诇讬讬讛 诪砖诇诐 讚讗讬 诪讙讜驻讜 讛讬讜 转专讬 谞讙讚 转专讬 讜讗诪讗讬 拽专讬 诇讬讛 转讜诇讚讛 讚专讙诇 讬讜转专 诪拽专谉. 讜讗讜诪专 讛专"讬 砖谞专讗讛 诇讜 讚讞爪讬 谞讝拽 讜诪讙讜驻讜 讛讻诇 讗讞讚 讛讜讗 讘诪拽讜诐 讗讞讚 讜讛讝讬拽讜 诪爪讜讬 讗讬谞讜 爪讚 砖讬讚诪讛 诇专讙诇 讻讬 讝讛讜 诇驻讟专讜 讘专砖讜转 讛专讘讬诐 讻讬 诪讞诪转 砖讛讝讬拽讜 诪爪讜讬 诇讻谉 驻讟专讜讛讜 讘专砖讜转 讛专讘讬诐. 注"讻.


诪讘注讛 讝讛 讗讚诐 讜讻讜'. 诪爪讗转讬 讘砖诐 讛专"专 讬讜谞讛 讛讗 讚讗驻拽讬讛 讘诇砖讜谉 诪讘注讛 诪砖讜诐 讚讗讚诐 砖讛讜讝讻专 转讞讬诇讛 讘转讜专讛 讛讬讬谞讜 诇注谞讬谉 讙谞讘 砖讟讘讞 讗讜 诪讻专 讜注诇 讻谉 讻讬谞讛 砖诐 讗讚诐 讛诪讝讬拽 讘诪讘注讛 砖讛讜讗 诇砖讜谉 诪讞驻砖 讘讘讬转 讞讘专讬讜 讻讚讻转讬讘 讗诐 转讘注讬讜谉 讘注讬讜. 讜砖诪讜讗诇 讗诪专 诪讘注讛 讝讛 讛砖谉 讜讛讗 讚转谞讗 诪讘注讛 讜诇讗 转谞讗 砖谉 讘讛讚讬讗 诪砖讜诐 讚拽专讗 谞诪讬 诇讗 讻转讘讬讛 讘讛讚讬讗 讗诇讗 讚专砖讬谞谉 诇讬讛 诪讜讘注专 讻讚讗砖讻讞谉 讻讗砖专 讬讘注专 讛讙诇诇 讚讛讬讬谞讜 砖谉 砖讛讜讗 驻注诪讬诐 谞讙诇讛 讜诇讛讻讬 转谞讬讬讛 谞诪讬 讘诇砖讜谉 诪讘注讛 讻讚讻转讬讘 谞讘注讜 诪爪驻讜谞讬讜. 注"讻 转讜住驻讬 转讜住驻讜转 诇讛专讗"砖 讝"诇.


讻讚诪转专讙诐 专讘 讬讜住祝. 谞拽讟 专讘 讬讜住祝 诇驻讬 砖讛讬讛 讘拽讬 讘转专讙讜诐 砖讬砖 讻诪讛 注谞讬谞讬 转专讙讜诐 转专讙讜诐 讬讜谞转谉 讜转专讙讜诐 讗讜谞拽诇讜住 讜讛诐 驻讬专讜砖讬 讛转讜专讛 讜诇讗 讻讚驻讬专砖 讘注诇诪讗 诇驻讬 砖讛讬讛 住讙讬讗 谞讛讜专 诇讗 讛讬讛 诪讚讘专 讗诇讗 讘诇砖讜谉 转专讙讜诐. 专讘讬谞讜 讬砖注讬讛 讝"诇.


讗诐 转讘注讬讜谉 讘注讬讜. 驻砖讟讬讛 讚拽专讗 讗讬讬专讬 讘砖讜诇诇讬诐 砖专讜爪讬诐 诇驻砖讜讟 注诇 讛注讬讬专讜转 讛讬讜砖讘讜转 讘讟讞 讜诇砖诇诇诐 讻讚讻转讬讘 讗诇讬 拽讜专讗 讜讻讜' 诪讛 诪诇讬诇讛 讜讻讜' 讻诇讜诪专 讻诪讛 注讘专 诪讛诇讬诇讛 讜讻诪讛 注转讬讚 诇讘讗 讜讛讜讗 诪砖讬讘 讗转讗 讘讜拽专 讜讙诐 诇讬诇讛 讻诇讜诪专 拽专讜讘 诇讬讜诐 讗讘诇 注讚讬讬谉 讛讜讗 诇讬诇讛 讗讜转讛 砖注讛 讟讜讘讛 诇讘讜讝 讜诇砖诇讜诇 讜讻谉 讛讜讗 讗讜诪专 诇讛诐 讗诐 转讘注讬讜谉 讘注讬讜 讗诐 转讘拽砖讜 诇讞驻砖 讻诇 讛诪讟诪讜谞讬讜转 砖诇 讘谞讬 讛注讬专 诪讛 转讘拽砖 转专讙讜诐 诪讛 讗转 讘注讬 砖讜讘讜 讗转讬讜 讻诪讛 驻注诪讬诐 诇讞驻砖 讜诇讘拽砖 讜诇讗 转砖讗讬专讜 注讜诇诇讜转. 讜讛砖转讗 讚讬讬拽 砖驻讬专 讚诪讘注讛 讛讜讗 讗讚诐 讛诪讝讬拽 专注讛讜. 讙诐 诇驻讬专讜砖 专砖"讬 讝"诇 砖驻讬专砖 诇砖讜谉 转砖讜讘讛 谞讬讞讗 讻诪讜 拽专讗 讚诪砖诇讞讬 专讙诇 讛砖讜专 讚诪讬讬转讬 诇注讬诇 讚诇讗 讻转讬讘 讘诪讬诇讬 讚讛讬讝拽 诇讗 诪讛驻砖讟 讚讛讻讬 诪砖诪注 驻砖讟讬讛 讚拽专讗 砖讟讜讘 诇讝专讜注 注诇 讛诪讬诐 诇砖诇讜讞 砖诐 专讙诇 讛砖讜专 讜讞诪讜专 诇讞专讜砖 讜诇讗 诪讛诪讚专砖 砖讚专砖讜 讘驻专拽 拽诪讗 讚注讘讜讚讛 讝专讛 讚讘讝诪谉 砖讬砖专讗诇 注讜住拽讬诐 讘转讜专讛 讜讘诪爪讜讜转 讜讘讙诪讬诇讜转 讞住讚讬诐 讬爪专谉 诪住讜专 讘讬讚诐 讜诇讗 讛诐 诪住讜专讬谉 讘讬讚 讬爪专诐. 转讜住驻讬 讛专讗"砖 讝"诇.
讜转诇诪讬讚 专讘讬谞讜 驻专抓 驻讬专砖 讻驻讬专讜砖 讗' 讜讻转讘讜 讜诇注讬诇 谞诪讬 讚诪讬讬转讬 专讙诇 诪诪砖诇讞讬 专讙诇 讛砖讜专 讗讬讻讗 诇驻专砖 诇驻讬 讛诪讚专砖 砖诪砖诇讞讬谉 诪注诇讬讛诐 专讙诇 砖诇 注讘讬专讛 砖讛讜讗 诪讝讬拽. 注"讻.


讗讬转讙诇讬讬谉 诪讟诪讜专讜讛讬. 讻诪讜 讻谉 讛砖谉 讘注讜讚 砖讛诐 谞爪驻谞讬诐 讗讬谞诐 诪讝讬拽讬诐 讗诇讗 讘注转 砖诪讙诇讛 讗讜转诐. 讛专"专 讬讛讜谞转谉 讝"诇.


讗诪专 专讘 讬讛讜讚讛 转谞讗 砖讜专 诇拽专谞讜. 讜讗讬 讗驻砖专 诇讜诪专 转谞讗 砖讜专 诇拽专谞讜 讜诇专讙诇讜 诪砖讜诐 讚诇讗 讛讜讬 讗驻砖专 诇驻专讜砖讬 讘讻讬 讛讗 诇讗 专讗讬 讝讛 讻专讗讬 讝讛 讻讚诪驻专砖 讜讗讝讬诇 讜讻谉 讛讚讬谉 讜讛讟注诐 讘讗讜拽诪转讬讛 讚专讘讗 讚讗讜拽讬 讗诇讬讘讗 讚砖诪讜讗诇 砖讜专 诇专讙诇讜 讜讻讜' 讜诇讗 讗诪专讬谞谉 诇专讙诇讜 讜诇拽专谞讜. 讛专砖讘"讗 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 诪砖讜专讜 诇诪讚谞讜 讻讜' 讜讘讗讘谞讜 讜住讻讬谞讜 讗讬谉 诇讞诇拽 讘讬谉 转诪讜转 诇诪讜注讚讜转 讚诇讗 砖讬讬讱 诇讞诇拽 讻讜' 注讻"诇 专"诇 讻讬讜谉 讚诇讗 砖讬讬讱 诇讞诇拽 诇讬讻讗 诇诪驻专讱 讻讬讜谉 讚诪砖讜专讜 诇诪讚谞讜 讚讬讜 诇讛讬讜转 讻砖讜专讜 讚转诐 诪砖诇诐 讞"谞 讜拽"诇:


讘讙诪专讗 诇专讘讗 诪讘注讬讗 诇讬讛 诇专讘 驻驻讗 驻砖讬讟讗 诇讬讛 讻讜' 谞"诇 讚讛讻讬 拽讬诐 诇讬讛 诇转诇诪讜讚讗 诇专讘 驻驻讗 讚讗诇"讻 讗讬讻讗 诇诪讬诪专 讚专讘 驻驻讗 谞诪讬 诇讗 拽专讬 诇讬讛 转讜诇讚讛 讚专讙诇 讗诇讗 诪砖讜诐 诇驻讜讟专讜 讘专讛"专 讜拽"诇:





诪讛专砖"讗 - 讞讬讚讜砖讬 讗讙讚讜转

诪讗讬 诪讘注讛 专讘 讗诪专 讝讛 讗讚诐 讚讻转讬讘 讗诐 转讘注讬讜谉 讻讜'. 讛诪讗诪专 讛讝讛 讗讜诪专 讚专砖谞讬 讜讻讬 诪砖讜诐 讚讻转讬讘 讘注讬讜 讙讘讬 讗讚诐 拽专讬 诇讬讛 讛讻讗 诇讗讚诐 讙讘讬 谞讝拽讬谉 诪讘注讛 讜讻谉 诇砖诪讜讗诇 诪砖讜诐 讚讻转讬讘 诇砖讜谉 谞讘注讜 砖讛讜讗 讙讬诇讜讬 讙讘讬 砖谉 拽专讬 诇讬讛 诪讘注讛 讜讗诪讗讬 砖讬谞讛 砖诪诐 讛诪讬讜讞讚 诇讛诐 讗讚诐 讗讜 砖谉 诇讝讛 讛砖诐 砖讛讜讗 讘专诪讝 专讞讜拽 诪讗讚 讜讛讜讗 诪讘讜讗专 讻讬 讛驻讜专注谞讬讜转 讘注讜诇诐 讛讻讜诇诇讬诐 谞讞诇拽讬诐 诇讗专讘注讛 讞诇拽讬诐 讜讛诐 讙' 讚讘专 讜讞专讘 讜专注讘 砖谞讝讻专讜 讘诪拽讜诐 讗讞讚 讘驻讜专注谞讬讜转 讗讬讝讜 诇讞专讘 讜讗讬讝讜 诇专注讘 讜讗讬讝讜 诇讚讘专 讜讘讗诇讜 讬砖 专讞诪讬 砖诪讬讗 诇讛讬讜转 砖专讬讚 讜驻诇讬讟 讗讘诇 注诇 讻诇诐 驻讜专注谞讜转 讛讘讗 讘讞诪讛 讘讗砖 砖注讜砖讛 讻诇讬讜谉 讙诪讜专 讜注"讝 讗诪专 诇讜诇讬 讛' 爪讘讗讜转 讛讜转讬专 诇谞讜 砖专讬讚 讻诪注讟 讻住讚讜诐 讜讙讜' 讻讬 住讚讜诐 谞讬讚讜谉 讘讗砖 讜谞注砖讛 讻诇讛 讙诪讜专 讻诪驻讜专砖 讜讛' 讛诪讟讬专 讜讙讜' 讙驻专讬转 讜讗砖 讜讙讜' 讜讬讛驻讜讱 讛' 讜讙讜' 讜注诇 驻讬 诪"砖 驻"拽 讚拽讚讜砖讬谉 砖讚专砖 诪讝诪讜专 诇讗住祝 讜讙讜' 拽讬谞讛 诪讘注讬 诇讬讛 讜拽讗诪专 讗诇讗 砖讗诪专 砖讬专讛 注诇 砖讻讬诇讛 讛' 讞诪转讜 注诇 注爪讬诐 讜讗讘谞讬诐 讜讛讜转讬专 诇谞讜 砖专讬讚 砖谞讗诪专 讜讬爪转 讗砖 讘爪讬讜谉 讜讛讬讬谞讜 诇讜诇讬 讛' 讘专讞诪讬讜 砖讻诇讛 讞诪转讜 注诇 注爪讬诐 讜讗讘谞讬诐 讜讛讜转讬专 诇谞讜 砖专讬讚 讜驻诇讬讟 讛讬讬谞讜 讞"讜 讻诇讬诐 讻诪注讟 讻住讚讜诐 讜讙讜' 讜讛讜讗 讛专诪讝 讘诪转谞讬转讬谉 讚专讬砖 讛诪住' 讚讞砖讬讘 讚' 讗讘讜转 谞讝讬拽讬谉 讘讚讬谞讬 讗讚诐 讻讚诪讬讜谉 讗专讘注讛 讗讘讜转 谞讝讬拽讬谉 讜驻讜专注谞讜转 讚讘讚讬谞讬 砖诪讬讗 讻诪"砖 讻讬 讛砖讜专 讛讜讗 讚诪讬讜谉 诇谞讝拽讬 专注讘 讻诪"砖 讜专讘 转讘讜讗讜转 讘讻讞 砖讜专 讜谞讝拽讬 砖谉 讜专讙诇 砖谞讻诇诇讜 讘砖讜专 讛诐 诪诪砖 注诇 谞讝拽 讛转讘讜讗讛 讜讘讜专 讛讜讗 专诪讝 诇诪讬转转 讛讚讘专 讻诪"砖 谞诪砖诇转讬 注诐 讬讜专讚讬 讘讜专 讞讬讬转谞讬 诪讬讜专讚讬 讘讜专 讜讛专讘讛 讻诪讜讛讜 讜诪讘注讛 砖讛讜讗 诇诪专 谞讝拽讬 讗讚诐 讛讜讗 讻讞讜 砖诇 注砖讜 注"砖 讗讚讜诐 讻诪"砖 讜讗转谉 讗讚诐 转讞转讬讱 讙讜' 讜讻谉 诇诪专 谞讝拽讬 砖谉 讛讜讗 专诪讝 诇谞讝拽讬 讞专讘 讻讞讜 砖诇 注砖讜 砖谞讗诪专 讘讜 注诇 讞专讘讱 转讞讬讛 讜讙讜' 讜注"讻 讛讘讬讗讜 转专讜讬讬讛讜 诪拽专讗讬 讚讻转讬讘讬 讙讘讬 注砖讜 讜讛住转讬专讜 讛讚讘专 讘专诪讝 诇诪专 诪讘注讛 讝讛 讗讚诐 讜诪讬讬转讬 拽专讗 讚讻转讬讘 讘注砖讜 讗诇讬 拽讜专讗 诪砖注讬专 讜讙讜' 讚讛讬讬谞讜 讘讙诇讜转 讗讚讜诐 砖讛讜讗 讻讞 讛讞专讘 讜讗诪专 诇讛谞爪诇 诪谉 讞专讘 砖诇 注砖讜 讗诐 转讘注讬讜谉 讘注讬讜 注"讬 转驻诇讛 讜讘拽砖讛 讻诪砖"讛 讛拽讜诇 拽讜诇 讬注拽讘 讜讛讬讚讬诐 讜讙讜' 讜注"砖 讝讛 拽专讗讜 诪讘注讛 讜诇诪专 讝讛 讛砖谉 讛讜讗 讻讞讜 砖诇 注砖讜 砖谞诪砖诇 诇讞讝讬专 讛讬注专 讚讗讬谉 讻讞讜 讗诇讗 讘砖讬谞讬讜 砖注"讝 专诪讝 讘讚谞讬讗诇 讘诪专讗讛 讞讬讛 专讘讬注讬转 讗讻诇讛 讜诪讚拽讛 讜砖讗专讛 讘专讙诇讛 专驻住讛 讚讛讬讬谞讜 砖转讛讬讛 讻讞讛 注诇 讻诇 讛讗讜诪讜转 诇讗讻讜诇 讜诇讻诇讜转 讘砖讬谞讬讛 讗讱 诇讙讘讬 讬砖专讗诇 砖讛讬讗 谞拽专讗转 砖讗专讬转 诇讗 转讛讬讛 讻讞讛 诇讻诇讜转诐 讘砖讬谞讬讛 讘讻讞 讛讟讜诪讗讛 砖诇讛 诪诪拽讜诐 砖讗讬谞讛 诪注诇讛 讙专讛 讗诇讗 砖讬讛讬讛 讻讞讛 注诇 讬砖专讗诇 讘专讙诇讛 专驻住讛 诪诪拽讜诐 砖讬砖 诇讛 住讬诪谉 讟讛专讛 砖讛讜讗 诪驻专住转 驻专住讛 讜注"讝 谞讗诪专 讘拽讜诐 注诇讬谞讜 讗讚诐 讜讙讜' 讜讚专砖讜 讝讛 讗讚讜诐 讜诪住讬讬诐 讘专讜讱 讛' 讗砖专 诇讗 谞转谞谞讜 讟专祝 诇砖讬谞讬讛诐 讚讛讬讬谞讜 砖诇讗 谞讬转谉 讻讞讛 注诇 讬砖专讗诇 诇讗讻讜诇 讘砖讬谞讬讜 诪拽讜诐 讟讜诪讗讛 讜注"讝 诪讬讬转讬 讛讻讗 拽专讗 讚讙讘讬 注砖讜 谞讘注讜 诪爪驻讜谞讬讜 讚讛讬讬谞讜 谞讙诇讜 砖讬谞讬讜 砖诇讗 讬讛讬讛 诇讜 讘讛诐 讻讞 诇讙讘讬 讬砖专讗诇 讜讞砖讬讘 讘住讜祝 讛讛讘注专 砖讛讜讗 驻讜专注谞讜转 讛讗砖 讛拽砖讛 诪讻讜诇诐 砖诪讻诇讛 讛讻诇 讜注"讻 拽专讗讜 讛讘注专 砖诪讻诇讛 讜诪讘注专 讻诇 讚讘专 诪谉 讛注讜诇诐 讜讛砖"讬 讬砖诪专谞讜 诪讚' 驻讜专注谞讬讜转 讗诇讛 讜讚讜"拽:





诪讛专"诐

讘专砖"讬 讚"讛 讘讞爪讬 谞讝拽 爪专讜专讜转 讜讻讜' 讚讛诇讻转讗 讙诪讬专讬 讜讻讜' 讚诪诪讜谞讗 讛讜讗 讜诇讗 拽谞住 讜讻讜' 讬砖 诇讚拽讚拽 讗"讻 诇诪讛 讗诪专讛 讛讙诪专讗 讜讗诪讗讬 拽专讬 诇讛 转讜诇讚讛 讚专讙诇 诇砖诇诐 诪谉 讛注诇讬讬讛 讜诇讗 拽讗诪专 讚拽专讬 诇讛 转讜诇讚讛 讚专讙诇 诪驻谞讬 砖讛讜讗 诪诪讜谞讗 讜诇讗 拽谞住 诇驻专砖"讬 讚驻讬' 讚讛诇讻转讗 讗转讬讗 诇讗讙诪讜专讬 讚诪诪讜谞讗 讛讜讗 讗"讻 注"讻 诇讗 讗转讬 讻诪"讚 驻诇讙讗 谞讝拽讗 讚拽专谉 诪诪讜谞讗 讛讜讗 讗诇讗 讻诪"讚 讚拽谞住讗 讛讜讗 讗"讻 讛诇"诇 讚诇讛讻讬 拽专讬 诇讛 转讜诇讚讛 讚专讙诇 讗注"讙 讚讗讬谞讜 诪砖诇诐 讗诇讗 讞爪讬 谞讝拽 诪砖讜诐 讚诪诪讜谞讗 讛讜讗 讜讗讬谞讜 讚讜诪讛 诇拽专谉 讚驻诇讙讗 谞讝拽讗 讚拽专谉 拽谞住讗 讛讜讗 讜讬砖 诇转专抓 诪砖讜诐 讚讗"讻 转拽砖讛 诪讗讬 专讗讬转 诇拽专讜转 诇讛 转讜诇讚讛 讚专讙诇 诪砖讜诐 讚讚诪讬 诇讬讛 讘诪讗讬 讚讛讜讛 诪诪讜谉 诇讬拽专讬 诇讛 转讜诇讚讛 讚拽专谉 诪砖讜诐 讚讚诪讬 诇讬讛 砖讗讬谞讜 诪砖诇诐 讻讬 讗诐 驻诇讙讗 谞讝拽讗 讗讜 讻讬讜谉 讚讚讬谞讗 讞诇讜拽 诪砖谞讬讛诐 讛讬讛 诇讛 诇拽专讜转 砖诐 讘驻谞讬 注爪诪讜. 讜讗驻砖专 砖讝讛讜 讙诐 讻谉 讻讜讜谞转 讛转讜住' 讘诪讛 砖驻讬专砖讜 讜讗诪讗讬 拽专讬 诇讛 转讜诇讚讛 讚专讙诇 讜讻讜' 讻讬讜谉 砖讚讬谞讛 讞诇讜拽 讛讬讛 诇讜 诇拽专讜转 诇讛 砖诐 讘驻谞讬 注爪诪讜 诪砖讜诐 讚拽砖讛 诇讛讜 诪讗讬 驻专讬讱 讛讙诪专讗 讗诪讗讬 拽专讬 诇讛 转讜诇讚讛 讚专讙诇 讗诇讗 诪讗讬 讚诇讬拽专讬 诇讛 转讜诇讚讛 讚拽专谉 讛讗 诇拽专谉 谞诪讬 诇讗 讚诪讬讗 讚讗讬讛讜 诪诪讜谞讗 讜拽专谉 讛讜讬 拽谞住 诇讻讱 驻讬专砖讜 讚讛讬讛 诇讜 诇拽专讜讗 诇讛 砖诐 讘驻谞讬 注爪诪讜 讜讗"讻 讗转讬 砖驻讬专 讚讗爪讟专讬讻讗 讛讙诪专讗 诇砖谞讜讬讬 讚诪砖讜诐 讛讻讬 拽专讬 诇讛 转讜诇讚讛 讚专讙诇 诇砖诇诐 诪谉 讛注诇讬讬讛 讚讛砖转讗 讚诪讬讗 诇专讙诇 讘转专讬 讚讬谞讬谉 讜讚讜"拽 讗讘诇 注讬讬谉 讘讗砖专"讬 讚讻转讘 讚讛诇讻转讗 讙诪讬专讬 诇讛 诇讗 讗转讬 诇讗讙诪讜专讬 讚讛讜讬 诪诪讜谞讗 讗诇讗 诇讗讙诪讜专讬 讚讗讬谞讜 诪砖诇诐 讻"讗 讞爪讬 谞讝拽 注"砖 讜讝讛 讬转讬讬砖讘 讟驻讬 讚讗诇"讻 诇讗 讛讜讬 讗转讬 砖驻讬专 诇诪"讚 驻诇讙讗 谞讝拽讗 讚拽专谉 诪诪讜谞讗 讛讜讬 讗"讻 诇讚讬讚讬讛 讛诇讻转讗 诇讙讘讬 谞讝拽 爪专讜专讜转 诇诪讛 诇讬:


讘转讜住' 讚"讛 讻讚诪转专讙诐 专讘 讬讜住祝 谞拽讟 专讘 讬讜住祝 诇驻讬 砖讛讬讛 讘拽讬 讘转专讙讜诐 讜讗注"讙 砖讝讛讜 讛转专讙讜诐 讛讜讗 转专讙讜诪讜 砖诇 讬讜谞转谉 讘谉 注讜讝讬讗诇 诪"诪 讬砖 讘讜 讻诪讛 谞讜住讛讗讜转 讜讻诪讛 注谞讬谞讬诐 讜专讘 讬讜住祝 讛讬讛 讬讜讚注 讗诪转转讜 讜讘拽讬 讘讜:


讘讗"讚 讜诇讗 讻讚驻讬专砖 讜讻讜' 专"诇 诪驻专砖 讗讞专 驻讬专讜砖 讘诪拽讜诪讜转 讗讞专讬诐 砖讘讙诪专讗 砖谞讝讻专 注讜讚 讻诪讛 驻注诪讬诐 讘讙诪专讗 注诇 注谞讬谞讬诐 讗讞专讬诐 讻讚诪转专讙诐 专讘 讬讜住祝 讜驻讬专砖 砖诐 讗讜转讜 诪驻专砖 讚谞拽讟 专讘 讬讜住祝 诪砖讜诐 讚讻诇 诇讬诪讜讚讜 讘诪拽专讗 讛讬讛 转专讙讜诐 诇驻讬 砖讛讬讛 住讙讬 讙讛讜专 讜讻讜' 讜讝讛 讛驻讬专讜砖 讗讬谞讜 讚讛讗 诪砖讜诐 注转 诇注砖讜转 诇讛' 诪讜转专 诇讜诪专 注"驻 讜讗讬谉 诇讱 注转 诇注砖讜转 讙讚讜诇 诪讝讜 砖讛讬讛 住讙讬 谞讛讜专 讜诇讗 讛讬讛 诇讜 讘讗驻砖专 诇诇诪讜讚 诪转讜讱 讻转讘 讗"讻 讛讜讛 砖专讬 诇讜 诇诇诪讜讚 注诇 驻讛:


讚"讛 诇讗 专讗讬 讛拽专谉 讜讻讜' 讜驻砖讬注讛 驻砖注 讜讻讜' 讻转讘讜 讻谉 诪砖讜诐 讚拽砖讛 诇讛讜 诪讗讬 讛讜讛 住"讚 讚专讘 讬讛讜讚讛 讜讚讗讬 讚驻专讬讱 诇讬讛 讜诇讗讜 拽"讜 讛讜讗 诇讻讱 驻讬专砖 讚专讘 讬讛讜讚讛 讛讬讛 住讘专 讚讻砖讗讬谉 讛谞讗讛 诇讛讝讬拽讛 讛住讘专讗 讛讬讗 砖讬转讞讬讬讘 讬讜转专 诪砖讜诐 讚驻砖讬注讛 驻砖注 讜讻讜' 讜讻谉 讻砖讗讬谉 讻讜谞转讜 诇讛讝讬拽 讘拽诇 讛讬讛 讬讻讜诇 诇砖讜诪专讜 诪"诪 驻专讬讱 诇讬讛 讛诪拽砖讛 讘住诪讜讱 讜诇讗讜 拽"讜 讛讜讗 专"诇 讚讛住讘专讗 讛驻砖讜讟讛 讛讬讗 讚讻讜谞转讜 诇讛讝讬拽 讬转讞讬讬讘 讬讜转专 诪砖讗讬谉 讻讜谞转讜 诇讛讝讬拽 讜讻谉 讻砖讬砖 讛谞讗讛 诇讛讝讬拽讜 讬转讞讬讬讘 讬讜转专 诪讻砖讗讬谉 讛谞讗讛 诇讛讝讬拽讜:





讞讻诪转 砖诇诪讛

专砖"讬 讘讚"讛 讘讞爪讬 谞讝拽 讻讜' 诇诪砖讛 诪住讬谞讬 讚诪诪讜谞讗 讛讜讗 讻讜' 谞"讘 谞专讗讛 诇驻专砖 诇讗讜 讚讜拽讗 讚讛讻讬 讛诇讻转讗 讚诪诪讜谞讗 讗"讻 诇诪"讚 讞爪讬 谞讝拽 诪诪讜谞讗 诪讗讬 讗讬讻讗 诇诪讬诪专 讗诇讗 讛诇讻转讗 讗讞爪讬 谞讝拽 拽讗讬 讜讛讜讗 诪驻专砖"讬 讜讬砖 住驻专讬诐 讗讬转讗 讘讙诪' 讚诪诪讜谞讗 讛讜讗 讜注诇 讻诇 驻谞讬诐 讗讬谞讜 诪讚讘专讬 讛讛诇讻转讗 讜讚讜"拽:





专砖"砖

专砖"讬 讚"讛 讻讞讜 讛讜讗 讜讛讬讬谞讜 讗讚诐 讙讜驻讜. 诪砖诪注 拽爪转 讚诪驻专砖 讚讗讬谞讛讜 谞诪讬 讗讘讜转 讗讘诇 讘专讬"祝 诪讘讜讗专 诇讛讚讬讗 讚讗讬谞谉 讗诇讗 转讜诇讚讜转 讜注讬' 诇拽诪谉 专驻"讘 驻诇讜讙转转 住讜诪讻讜住 讜专讘谞谉 讘爪专讜专讜转 讜诪讗讬 讚讗诪专 专讘讗 注诇讛:



专砖"讬 讚"讛 讗讬 讘转专 讚谞讬讬讞 砖讛讜讞诇拽 讗讚诐 讘讛诐. 讛谉 诇专讘 讻讬讜谉 讚讗驻拽专讬谞讛讜 讗讬谞讜 讞讬讬讘 讘讬谉 注诇 讟谞讬驻转 讻诇讬诐 讜讘讬谉 注诇 谞讝拽讬 讗讚诐 注爪诪讜 讝讜诇转 讗诐 讛讜讝拽 讘讛诐 注爪诪诐 注讬' 诇拽诪谉 (讻讞 讘) 讜讘转讜住' 砖诐 讚"讛 讗讘诇:



专砖"讬 讚"讛 讚讻讞 讗讞专 诪注讜专讘 讘讛 讜讛"诇 诇讗住讜拽讬 讗讚注转讬讛. 注' 诇注讬诇 (讘 讗) 转讚"讛 讜诇讗 讝讛 (讜诇拽诪谉 讛 讘) 讘转讚"讛 讻讬 砖讚讬转:



转讚"讛 诪砖讜专讜 讜讘讗讘谞讜 讜住讻讬谞讜 讗讬谉 诇讞诇拽 讻讜' 讚诇讗 砖讬讬讱 讻讜'. 讜讻谉 讻' (诇拽诪谉 讚 讘住讚"讛 诇诪讞砖讘讬讛) 讗诇诪讛 诇讗 讛专讬 讗诪专讬' (讘讬讜诪讗 驻讜 讘) 讗讚诐 注讜讘专 注讘讬专讛 讻讜' 砖诇讬砖讬转 诪讜讞诇讬谉 诇讜 讻讜' 讜讻谉 (讘住谞讛讚专讬谉 驻讗 讘') 诪讬 砖诇拽讛 讜砖谞讛 讻讜' 讜注讬' 讘讙诪专讗 砖诐 讜讬"诇 讚诇注谞讬谉 讝讛 讬讜转专 诪住转讘专 诇诪讬诇祝 诪砖讗专 讗讘讜转 讚诇讗 讞住 专讞诪谞讗 注诇讬讛 讗祝 讘驻注诐 专讗砖讜谉:



转讚"讛 讻讬讞讜 讜拽砖讛 讻讜' 讜谞专讗讛 讻讜'. 讛谞讛 讗祝 诇驻讬专讜砖诐 注"讻 讬砖 讙' 诪讬谞讬诐 讘讛讬讜爪讗 诪讛驻讛 讻讬讞讜. 谞讬注讜. 讜专讜拽讜. 讗"讻 讙诐 诇驻专砖"讬 讬"诇 讚砖谞讬 诪讬谞讬诐 讬砖 讘诪讜爪讗讬 讛讗祝 讗. 讻讚专讻讜 砖讛讜讗 注讘 讜注讻讜专 讜讬讜爪讗 注"讬 谞注谞讜注 讘. 讚拽 讜爪诇讜诇 讻诪讬诐 讜谞讜讟祝 诪讗诇讬讜 讻诪讜 注"讬 讞讜诇讬 砖拽讜专讬谉 (拽讗讟注"专):





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜诪诪讜谞讱 讻讜' 讚驻砖讬讟讗 讚讗诐 讛讚诇讬拽. 注讬' 诇拽诪谉 讻讘 注"讗 转讜住' 讚"讛 讗砖讜 诪砖讜诐 诪诪讜谞讜:


讚"讛 讻讚诪转专讙诐 专讘 讬讜住祝 讜讻讜'. 讜讗讬谉 诇讱 注转 诇注砖讜转 讙讚讜诇 诪讝讛. 注讬' 砖讘转 讚祝 拽讟讜 注"讗 转讚"讛 诇讗 谞转谞讜 讜诪讛专砖"讗 砖诐:





讞讬讚讜砖讬 讞转"住

讛讬讬谞讜 砖讜专. 讛讚讘专 诪讜讘谉 诇诪注讬讬谉 砖诐 讚诇讻"注 讗讘谞讜 讜住讻讬谞讜 讛讬讬谞讜 讘讜专讜 讗诇讗 专讘 住"诇 讛讗 讚驻讟专 专讞诪谞讗 讻诇讬诐 讘讘讜专 讞讚讜砖 讛讜讗 诪砖讜诐 砖讗讬谞讜 诪诪讜谞讜 讜注砖讗讜 讛讻转讜讘 讻讗诇讜 讛讜讗 讘专砖讜转讜 讜讗诪谞诐 讗诐 诇讗 讛驻拽讬专讜 讜讛专讬 讛讜讗 诪诪讜谞讜 讗"讻 讛专讬 讛讜讗 诪诪砖 讻诪讜 砖讜专 讜讞讬讬讘 讘讜 讻诇讬诐 讜讗注"讙 讚讬"诇 砖讗谞讬 砖讜专 讚诇拽专谉 讬砖 诪注诇讛 砖讻讜讜谞转讜 诇讛讝讬拽 讜诇砖谉 讛谞讗讛 诇讛讝讬拽讜 讜专讙诇 诪爪讜讬 诪"诪 诇讗 谞专讗讛 诇专讘 诇讞诇拽 讘讛讻讬 讻讬讜谉 砖讛讜讗 诪诪讜谞讗 诪诪砖 诇讬转 诇谉 诇诪讬驻讟专 讘讜 讻诇讬诐 讜讛讬讬谞讜 讚驻专讬讱 讗注"讙 讚讬砖 诇讞诇拽 讘讬谞讬讛诐 讜讗诪谞诐 驻"讬 转诪讛 讚讛讗 讞讝讬谞谉 诇注讬诇 讘砖诪注转讬谉 讚驻专讬讱 诪"砖 拽专谉 讚讻讜讜谞转讜 诇讛讝讬拽 讻讜' 诪砖诪注 讚讗注"讙 讚谞讬讞讗 诇讬' 砖讬讛讬' 转讜诇讚讛 讚拽专谉 诪"诪 讗讬 诇讗讜 讚讛讜讛 讚讜诪讛 诇讜 讘讻诇 驻专讟讬讜 讛讬讛 讛讚讬谉 谞讜转谉 砖诇讗 讬讛讬' 讛转讜诇讚讛 讻讬讜爪讗 讜讗"讻 讛"谞 谞讬诪讗 讻讬讜谉 砖讗讬谞讜 讚讜诪讛 诇砖讜专 诇讗 讬讛讬' 诪诪砖 讻讬讜爪讗 讘讜 讜讛谞讛 讗讬谉 讻讜讜谞转 讛拽' 诇诪驻讟专 讘讜 讻诇讬诐 诇讙诪专讬 讚讗"讻 讘讟诇转 讚讘专讬 专讘 诇讙诪专讬 讗诇讗 讛"拽 讚讗讛"谞 讻讬讜谉 砖讛讜讗 诪诪讜谞讜 诪诪砖 专讗讜讬 诇讞讬讬讘 讘讜 讻诇讬诐 诪"诪 讻讬讜谉 砖讗讬谞讜 讚讜诪讛 诪诪砖 砖专讗讜讬 砖讛讞讬讜讘 讻诇讬诐 诇讗 讬讛讬' 讻讬讜爪讗 讚讞讬讜讘 讻诇讬诐 砖诇 砖讜专 讗诇讗 讬讛讬' 砖讜诐 讞诇讜拽 诪讛 讘讬谞讬讛诐 讘转砖诇讜诪讬讛谉 讜诪"诪 谞诇注"讚 讚诇拽"诪 拽' 驻"讬 讘砖诇诪讗 诇注讬诇 讘转讜诇讚讛 讚拽专谉 砖谉 讜专讙诇 讚诪住讘专讗 砖讬讛讬' 讗诇讜 转讜诇讚转 诇讗诇讜 讛讗讘讜转 讗驻讬' 讗诐 讗讬谞诐 砖讜讬诐 讘讻诇 爪讚 讜讗"讻 砖驻讬专 拽讗诪专 讚讗讬 诇讗讜 讚砖讜讜 诪讻诇 爪讚 讛讬' 专讗讜讬 诇讞诇拽 讘讬谉 讛讚讬谞讬诐 讗讘诇 讛讻讗 讗讬 谞专讗讛 诇专讘 砖诇讗 讬砖讜讜 讘讻诇 爪讚 讗"讻 讛讚专谉 诇讻诇诇谉 砖讬讛讬' 转讜诇讚讛 讚讘讜专 讜诪讛 注谞讬谞讜 诇砖讜专 讻诇诇 讜诪"砖 专砖"讬 讜讘砖讜专 讗诪专谞讜 诇注讬诇 讚转讜诇讚讛 讚砖讜专 讻砖讜专 讬砖 诇驻专砖 讻讜讜谞转讜 讻讱 讚讗讬 讛讜讛 诪砖讻讞讬谞谉 砖讜诐 转讜诇讚讛 讘砖讜专 砖讗讬谞讜 讻讬讜爪讗 讚砖讜专 诪诪砖 讛"讗 讚专讘 讚讬诪讛 讗讘谞讜 讜住讻讬谞讜 砖诇讗 讛驻拽讬专 诇讗讜转讛 转讜诇讚讛 讗讘诇 讛讗 讗住讬拽谞讗 诇注讬诇 讚讻诇 转讜诇讚讜转讬讜 砖诇 砖讜专 讻讬讜爪讗 讘讜 讗"讻 诪讛 专讗讛 专讘 诇讞诇拽 讘讬谉 讛驻专拽讬诐 诪诪"谞 讗讜 诪诪砖 讻砖讜专 讗讜 诇驻讟讜专 讻诇讬诐 诇讙诪专讬 讻诪讜 讘讜专 讜拽"诇 讜讬砖 诇讛诪转讬拽 讙诐 讚讘专讬 转讜住' 注"讝 讛讚专讱:


讗诪讗讬 拽专讬 诇讬讛 转讜诇讚讛 讚专讙诇 诇驻讟专讛 讘专"讛. 讘砖"诪 讛拽' 转驻砖讜讟 讚诪砖诇诐 诪讛注诇讬' 讚讗诇"讛 讗"讻 诪讗讬 讞讝讬转 讚拽专讬 诇讬讛 转讜诇讚讛 诪驻谞讬 砖砖讜讛 诇讜 讘讘' 讚专讻讬诐 砖驻讟讜专 讘专"讛 讜讛讜讗 诪诪讜谞讗 讜诇讗 拽谞住讗 谞讬诪讗 转讜诇讚讛 讚拽专谉 砖砖讜讛 诇讜 讙"讻 讘讘' 讚专讻讬诐 砖诪砖诇诐 讞"谞 讜诪讙讜驻讜 讜转讬' 讚讞"谞 讜诪讙讜驻讜 讞讚讗 诪讬诇转讗 讞砖讬讘 诇讬讛 注"砖 讜诪讬讜砖讘 拽' 转讜讚"讛 诇驻讜讟专讜 讻讜' 讚诇驻讟专讜 讘专"讛 诇讗 诪讬讘注讬 诇讬讛 诪砖讜诐 讚讗诇"讛 讛专讬 砖讜讛 诇拽专谉 讘讘' 讚专讻讬诐 讜诪讗讬 讞讝讬转 讚拽专讬 诇讬讛 转讜诇讚讛 讚专讙诇 讟驻讬 诪讚拽专谉 讗诪谞诐 转讜' 诇讗 讞砖讜 诇拽' 砖"诪 讛谞"诇 讚住"诇 讚诇讗 砖讬讬讱 诇拽专讜转讜 转讜诇讚讛 讚拽专谉 讚诪讛 注谞讬谞讜 诇拽专谉 讻诇诇 讛专讬 诪讻讞 专讙诇 拽讗转讬 讜讛砖"住 讚诪拽砖讛 讗诪讗讬 拽专讬 诇讬' 转讜诇讚讛 讚专讙诇 诇讗讜 诪砖讜诐 讚专讗讜讬 诇拽专讜转讜 转讜诇讚转 拽专谉 讚诇讬转讗 讗诇讗 讛"诇 诇拽专讜转讜 砖诐 讘驻"注 讻诪"砖 讘讚"讛 讗诪讗讬 讜拽"诇:





驻谞讬 讬讛讜砖注

讘讙诪专讗 讜驻专砖"讬 讜讗讬 诇专讘 讚讗诪专 讻讜诇诐 诪砖讜专讜 诇诪讚谞讜 讛讬讬谞讜 砖讜专 驻专砖"讬 讛讬讬谞讜 砖讜专 讜诇讗讜 转讜诇讚讛 讚讘讜专 谞讬谞讛讜 讜讘砖讜专 讗诪专谉 诇注讬诇 转讜诇讚讛 讚砖讜专 诇讗讜 讻砖讜专 注讻"诇. 讻讜讜谞转讜 诪讘讜讗专 砖讘讗 诇讬讬砖讘 砖讗诪专 讻讗谉 讛讬讬谞讜 砖讜专 讜诇讗 拽讗诪专 诪"砖 砖讜专 讻诪讜 砖讗诪专 讘讻诇 讛住讜讙讬讗 讜诇注讬诇 讘住诪讜讱 讙讘讬 讗讬 讚讗驻拽专讬谞讛讜 讚诇讗 拽讗诪专 讙"讻 诪"砖 讛讬讬谞讜 诪砖讜诐 讚住诪讬讱 讗诪讗讬 讚拽讗诪专 讘住诪讜讱 诪"砖 讘讜专 讜讻讜' 讗讘诇 讘讻讗谉 驻专砖"讬 砖诇讗 讛讜爪专讱 讛砖"住 诇驻专砖 讻讬讜谉 砖讻讘专 讗诪专讜 诇注讬诇 转讜诇讚讛 讚砖讜专 讻砖讜专 讗讘诇 讘讗诪转 诇砖讜谉 专砖"讬 转诪讜讛 诪讗讚 砖讛专讬 诪"砖 诇注讬诇 转讜诇讚讛 讚砖讜专 讻砖讜专 诇讗讜 专"驻 注爪诪讜 讗诪专讛 讗诇讗 住讜讙讬讗 讚砖"住 讗诪专讛 讻谉 诪讻讞 拽讜砖讬转 讛诪拽砖讛 讘讻"讗 诪"砖 讚讻讬讜谉 砖专讗讛 讚转讜诇讚讜转 讛拽专谉 讻讜讜谞转谉 诇讛讝讬拽 讻诪讜 讛讗讘 讜转讜诇讚讜转 讛砖谉 讬砖 讛谞讗讛 诇讛讝讬拽谉 讻诪讜 讛砖谉 讜转讜诇讚讜转 讛专讙诇 讛讝讬拽谉 诪爪讜讬 讻诪讜 讛专讙诇 诇讗 谞专讗讛 诇讜 诇讜诪专 砖诇讗 转讛讬讛 讻讬讜爪讗 讘讛诐 讜诇讻讱 讗诪专 转讜诇讚讛 讚砖讜专 讻砖讜专 讗讘诇 讻讗谉 讘讗讘谞讜 住讻讬谞讜 讜诪砖讗讜 讛讬讗讱 砖讬讬讱 诇讛拽砖讜转 讛讬讬谞讜 砖讜专 讻讬讜谉 砖讗讬谉 讻讜讜谞转谉 诇讛讝讬拽 讜讗讬谉 讛谞讗讛 诇讛讝讬拽谉 讜讗讬谉 讛讝讬拽谉 诪爪讜讬 讜讗诐 讻谉 诇讗 讚诪讬 诇讗 诇拽专谉 讜诇讗 诇专讙诇 讜砖谉 讜讙诐 讗讬谉 讘讜 专讜讞 讞讬讬诐 讻诪讜 讛砖讜专 讗诇讗 专讘 砖诇诪讚讛 诪砖讜专 讛讬讬谞讜 诇驻讬 砖讛讜讗 诪诪讜谉 讘注诇讬诐 讚诇讗 讗驻拽专讬讛 讜讗"讻 诇诪讛 诇讗 谞讜讻诇 诇讜诪专 讘讝讛 转讜诇讚讛 诇讗讜 讻讬讜爪讗 讘讛诐. 讜讻谉 讬砖 诇讛拽砖讜转 讗祝 注诇 讙讜祝 讛砖"住 讘诇讗 诇砖讜谉 专砖"讬. 讜讗讬谉 诇讜诪专 讚诪讗讬 讚驻专讬讱 讛砖"住 讛讬讬谞讜 砖讜专 驻专讬讱 诪爪讚 讛讚讬谉 诪讚讞讝讬谞谉 讘讗诪转 诇专讘 讚讗诪专 讻讜诇诐 诪砖讜专讜 诇诪讚谞讜 讛讜讗 住讘专 砖讞讬讬讘 讘讻诇 讛谞讝拽讬谉 讻诪讜 砖讜专 注爪诪讜 讜讛讜讬 讻讬讜爪讗 讘讜 讚住讜讙讬转 讛砖"住 诇讗 诪砖诪注 讻谉 讚讗"讻 诇诪讛 诇讬讛 诇讛拽砖讜转 讘讻诇 讛住讜讙讬讗 诪讻讞 诪"砖 讙讘讬 转讜诇讚讜转 讛拽专谉 讜诇讗 诪拽砖讛 讘驻砖讬讟讜转 诪爪讚 讛讚讬谉 砖讛专讬 讛讚讬谉 驻砖讜讟 讘诪砖谞讛 讚转讜诇讚讛 讚拽专谉 讚讛讬讬谞讜 谞讙讬驻讛 讜谞砖讬讻讛 讞讬讬讘讬诐 讻诪讜 拽专谉 注爪诪讜 讜讻谉 讘转讜诇讚讜转 讛砖谉 讜专讙诇 讛讚讬谉 驻砖讜讟 讘诪砖谞讬讜转 砖诪砖诇诪讬谉 讗"讜 讚诇讗 谞讬讞讗 诇讬讛 诇讛拽砖讜转 讗诇讗 诪爪讚 讛住讘专讗 讻讚讗诪专讬谞谉 谞诪讬 讘住诪讜讱 讗诇讗 诇砖诪讜讗诇 讛讬讬谞讜 讘讜专 诪"砖 讜诇讗 诪拽砖讛 诪爪讚 讛讚讬谉 讜讛讟注诐 讘讻讜诇诐 谞专讗讛 讚诇"拽 诇讬讛 诪爪讚 讛讚讬谉 砖讛讬讛 讗驻砖专 诇讚讞讜拽 讛诪砖谞讬讜转 讜诇讞诇拽 讗讬讝讛 讞讬诇讜拽 讘讚讬谞讬 讛转砖诇讜诪讬谉 讜讗"讻 讛讚专讗 拽讜砖讬讗 诇讚讜讻转讬讛 讚诪讗讬 驻专讬讱 讻讗谉 讛讬讬谞讜 砖讜专 讻讬讜谉 讚诇讗 砖讬讬讱 诇讛拽砖讜转 讻诇诇 诪"砖 讻讬讜谉 砖讗讬谞讜 讚讜诪讛 讻诇诇 诇砖讜专. 诇讻讱 谞"诇 诇讬讬砖讘 讚诪讛 砖讗诪专讜 讘讻诇 讛住讜讙讬讗 诇注讬诇 讜诇拽诪谉 诪"砖 讗讬谉 讛驻讬' 讚爪专讬讱 砖讬讛讬讛 诇讛转讜诇讚讛 讻诇 讛诪注诇讜转 砖讬砖 诇讛讗讘 讚讛讗 讜讚讗讬 诇讬转讗 讜讝讛 诇驻讬 诪讛 讚驻专讬砖讬转 诇注讬诇 讚讻讜讜谞转讜 讚诪"砖 讻讬讜爪讗 讘讛诐 讛讬讬谞讜 注诇 讻诇诇讬 讛讗讘讜转 讘注讬拽专 讛转砖诇讜诪讬谉 讜讗诐 讻谉 诇讗 谞讜讻诇 诇讜诪专 讚诪砖讜诐 砖讗讬谉 诇转讜诇讚讜转 讛拽专谉 讻诇 讛诪注诇讜转 讻诪讜 拽专谉 注爪诪讛 诇讗 转转讞讬讬讘 讘转砖诇讜诪讬谉 砖讛专讬 讙诐 诇砖讗专 讗讘讜转 讗讬谉 诇讛诐 讙"讻 讛诪注诇讜转 砖讬砖 诇拽专谉 讜讗驻"讛 诪讞讬讬讘讬 讘转砖诇讜诪讬谉 讜讻谉 讘转讜诇讚讜转 讛砖谉 讜讛专讙诇 讗祝 讗诐 诇讗 讛讬讛 讚讜诪讬谉 诇砖谉 讜专讙诇 诪讻诇 爪讚 诇讗 讛讬讬谞讜 讗讜诪专讬诐 讚诪砖讜诐 讝讛 诇讗 讬讛讬讛 讻讬讜爪讗 讘讛诐 讚讛专讬 讛讘讜专 讜讗砖 讙"讻 讗讬谉 诇讛诐 讗讜转谉 讛诪注诇讜转 砖诇 砖谉 讜专讙诇 讜讗驻"讛 诪讞讬讬讘讬 讜讻谉 讘讻讜诇诐 讚诪讗讞专 砖讙讬诇讛 讛讻转讜讘 讘讚' 诪讬谞讬 谞讝拽讬谉 砖讬砖 讘讗' 诪讛 砖讗讬谉 讘讞讘讬专讜 诇讗 谞讜讻诇 诇讜诪专 讘讻诇 讗' 讜讗' 砖讚讜拽讗 讗诇讜 讛诪注诇讜转 讙讜专诪讬谉 讛转砖诇讜诪讬谉 讜讗诐 讻谉 讗转专讘讬 讛转讜诇讚讛 砖驻讬专 诇注讬拽专 讛转砖诇讜诪讬谉 讜讻讬讜谉 讚讗转专讘讜 诇注讬拽专 讛转砖诇讜诪讬谉 讗诪专讬谞谉 诪诪讬诇讗 砖讻诇 转讜诇讚讛 讬砖 诇讛 诇讛讚诪讜转 注讻"驻 讬讜转专 诇讗讜转讜 讗讘 砖砖讜讛 诇讛 拽爪转 讬讜转专 诪诇讗讘 讗讞专 讗注"驻 砖讗讬谉 诇讛转讜诇讚讛 讻诇 讛诪注诇讜转 讻诪讜 诇讗讘 砖诇讛 讜谞拽讜讟 讻诇诇 讝讛 讘讬讚讱 砖讻谉 讛住讻诪转 讻诇 讛驻讜住拽讬诐 讘讻诇 讛谞讬 诪讬诇讬 讚讗转专讘讬 诇拽诪谉 讘诪讛 讛爪讚 讘讚祝 讜' 诪砖谞讬 诪讬谞讬 谞讝讬拽讬谉 讜讗"讻 注"讻 讗讬谞谉 砖讜讛 讘讻诇 讛诪注诇讜转 诇砖讜诐 讗讘 砖讛专讬 爪专讬讻讬谉 诇诇诪讜讚 讘诪讛 讛爪讚 讻讬讜谉 讚讗讬讻讗 驻讬专讻讗 诇讻诇 讗' 诪讻诇 诪拽讜诐 讻讬讜谉 讚讗诪专讬谞谉 讬讜讻讬讞 讜讗转专讘讜 讘诪讛 讛爪讚 诇注讬拽专 讛转砖诇讜诪讬谉 讞讜讝专转 讗讞"讻 诇诪拽讜诪讛 诇讗讜转讜 讗讘 砖砖讜讛 诇讛 讬讜转专 讻讙讜谉 讗讘谞讜 讜诪砖讗讜 砖讛谞讬讞谉 讘专讗砖 讙讙讜 讜讛讝讬拽讜 讘专讜讞 诪爪讜讬讛 砖谞诇诪讚转 诇拽诪谉 讘诪讛"爪 诪讘讜专 讜讗砖 讜讗驻"讛 诇讗 驻讟专讬谞谉 讘讛 讟诪讜谉 讻诪讜 讘讗砖 讗诇讗 讞讜讝专转 诇讚讬谞讬 讘讜专 讗祝 诇讞讜诪专讗 讻讬讜谉 砖砖讜讛 诇讛 讬讜转专 讜讻谉 讘讻讜诇讛讜 注讬讬谉 讘讚讘专讬 讛专讗"砖 讘讗专讬讻讜转 注"讝. 讜讗"讻 注"讻 诪讛 砖讛讜爪专讱 诇讛拽砖讜转 诇注讬诇 诪"砖 讛讬讬谞讜 诪砖讜诐 讚讗诇"讻 诇讗 讛讬讛 诪讜爪讗 讘讗讜转讜 转讜诇讚讛 砖讜诐 诪注诇讛 诪讛 砖讬砖 讘讗讞转 诪讻诇 讛讗讘讜转 讚讜拽 讜转砖讻讞 讻讙讜谉 谞讙讬驻讛 讜谞砖讬讻讛 讗讬 诇讗讜 讚拽讗诪专 砖讚讜诪讛 诇拽专谉 砖讻讜讜谞转讜 诇讛讝讬拽 诇讗 诪爪讬谞讜 诇讛诐 砖讜诐 诪注诇讛 砖讛专讬 讗讬谉 讛谞讗讛 诇讛讝讬拽谉 讻诪讜 讛砖谉 讜讗讬谉 讛讝讬拽讜 诪爪讜讬 讻诪讜 专讙诇 讜讗讬谉 注砖讬讬转讜 诇谞讝拽 讻诪讜 讘讜专 讜讗讬谉 诪讜注讚转 诇讚讘专讬诐 砖讗讬谞谉 专讗讜讬讬谉 诇讛 讻诪讜 讛讗砖 讜讗"讻 诪讛讬讻讗 转讬转讬 诇讞讬讜讘讗 诇讻讱 驻专讬讱 诪"砖 拽专谉 讜讗"讻 讚讜诪讛 诇拽专谉 讜讻谉 讘讻诇 讛谞讬 讚驻专讬讱 诪"砖 讛讬讬谞讜 讻讚讬 诇诪爪讜讗 诇讛转讜诇讚讛 砖讜诐 诪注诇讛 讚讜拽 讜转诪爪讗 砖讗讬谉 诇砖讜诐 转讜诇讚讛 砖讜诐 诪注诇讛 诪讗讘 讗讞专 讗诇讗 诪讗讘 砖诇讛 诇讻讱 驻专讬讱 诪"砖 讘讻讜诇讛讜 诪砖讗"讻 讻讗谉 驻专讬讱 讛砖"住 砖驻讬专 讗讬 诇专讘 讚讗诪专 讻讜诇诐 诪砖讜专讜 诇诪讚谞讜 讛讬讬谞讜 砖讜专. 讜讗"诇 讚讗驻"讛 讗讬谞讛 讻讬讜爪讗 讘讛 讻讬讜谉 砖讗讬谞讜 讚讜诪讛 诇讛 诪"诪 讛专讬 讛讜讗 讚讜诪讛 诇讘讜专 砖转讞讬诇转 注砖讬讬转讜 诇谞讝拽 讻讚诪住讬拽 讘住诪讜讱 讜砖"住 住诪讱 注爪诪讜 讘讝讛 注诇 诪讛 砖讗诪专 讘住诪讜讱 诪"砖 讘讜专 讜讻讜' 讜拽讗讬 讗驻讬' 诇专讘 讚讗诪专 讻讜诇诐 诪砖讜专讜 诇诪讚谞讜 讛讬讬谞讜 诪砖讜诐 讚住"诇 砖讚讜诪讛 讬讜转专 诇砖讜专 诪讘讜专 讻讬讜谉 砖讛讜讗 诪诪讜谉 讘注诇讬诐 讚诇讗 讗驻拽专讬讛 讜讗"讻 讗"砖 讚驻专讬讱 诇专讘 讛讬讬谞讜 砖讜专 讜诇讗 谞讜讻诇 诇讜诪专 讚诪"诪 讗讬谞讛 讻讬讜爪讗 讘讛 讻讬讜谉 砖讗讬谉 讻讜讜谞转谉 诇讛讝讬拽 讜讗讬谉 讘讜 专"讞 讚讘讝讛 讗诪专讬谞谉 砖驻讬专 讘讜专 讬讜讻讬讞 讜讗诐 讻谉 讻讬讜谉 讚讻讘专 讗转专讘讜 诇注讬拽专 讛转砖诇讜诪讬谉 诪砖讜专 讜诪讘讜专 讞讜讝专转 诇诪拽讜诪讛 讚讛讬讬谞讜 诇砖讜专 砖砖讜讛 诇讛 讬讜转专 诇专讘 讻讬讜谉 砖讛讜讗 诪诪讜谉 讘注诇讬诐 讜诪讟注诐 讝讛 讬砖 诇讛 讻诇 讚讬谞讬 砖讜专 讜诪讞讬讬讘 讘讛 讗驻讬' 讻诇讬诐 讜讗"讻 讘注"讻 讛讜讬 讻讬讜爪讗 讘讛 讜讘讝讛 谞住转诇拽 讙"讻 转诪讬讛转 转讜住驻讜转 砖讛拽砖讜 讚诇驻讟讜专 讘讛 讻诇讬诐 讻讬讜谉 讚讗转讬讗 讘诪讛"爪 诪砖讜专 讜讘讜专 讗讘诇 诇驻讬 诪"砖 讗"砖 讗诇讬讘讗 讚讛诇讻转讗 讻讛住讻诪转 讻诇 讛驻讜住拽讬诐 讜讚讜"拽 讻讬 谞讻讜谉 讛讜讗:


砖诐 讘讙诪' 诪"砖 讘讜专. 讛住讜讙讬讗 讻讗谉 转诪讜讛 砖讛驻住讬拽 讘讚讘专讬 专讘 讜讞讜讝专 诇讛拽砖讜转 讘讚讘专讬 砖诪讜讗诇 讗讘诇 诇驻讬 诪"砖 讘住诪讜讱 讗"砖 讚拽讗讬 讙"讻 讗讚讘专讬 专讘 诇驻讬 砖讗诐 诇讗 讛讬讬谞讜 诪讜爪讗讬诐 讛住讘专讗 讚转讞讬诇转 注砖讬讬转谉 诇谞讝拽 讘讗讘谞讜 讜住讻讬谞讜 讜诪砖讗讜 讜讚讗讬 讛讬讬谞讜 讗讜诪专讬诐 讚诇讗 讛讜讬 讻讬讜爪讗 讘讛诐 讻讬讜谉 砖讗讬谉 诇讛诐 诪注诇讛 讗讞专转 砖转转讞讬讬讘 讘注讬拽专 讛转砖诇讜诪讬谉 讚诪诪讜谞讗 诇讗 诪讬拽专讬 诪注诇讛 讻"讗 注"讬 爪讬专讜祝 讚讛专讘讛 讚讘专讬诐 诪爪讬谞讜 讘诪诪讜谉 讘注诇讬诐 砖讛诐 驻讟讜专讬诐 诇讻讱 讛讜爪专讱 诇讜诪专 讚注讬拽专 讛转砖诇讜诪讬谉 讗祝 诇专讘 讛讬讬谞讜 讚转讞讬诇转 注砖讬讬转谉 诇谞讝拽 讗诇讗 砖讞讜讝专转 讗讞"讻 诇诪拽讜诪讛 诇砖讜专 讻讬讜谉 砖讛讜讗 诪诪讜谉 讘注诇讬诐:


讘转讜住驻讜转 讘讚"讛 诪砖讜专讜 诇诪讚谞讜 讛讬讬谞讜 拽专谉 讚砖谉 讜专讙诇 驻讟讬专讬 讘专"讛 注讻"诇. 讗讬谉 诇讛拽砖讜转 讚诇驻讬 诪住拽谞转 讛转讜住驻讜转 讚讗转讬讗 诪砖讜专 讜讘讜专 讜注"讻 讙"讻 诇讗 住"诇 诇转讜住驻讜转 讚讗讞专 讛诇讬诪讜讚 讘诪讛"爪 讞讜讝专转 诇诪拽讜诪讛 诇讻诇 讚讬谞讬 砖讜专 讚讗"讻 诇讗 讛讜讬 诪拽砖讬 诪讬讚讬 讚诇驻讟专讜 讘讛 讻诇讬诐 讗"讜 讚诇讗 住"诇 讚讞讜讝专转 诇诪拽讜诪讛 讗"讻 转拽砖讬 讚讗诪讗讬 诇讗 诪驻专砖讬 讚讗转讬讗 诪砖谉 讜专讙诇 讜讘讜专 讜讛讗 讚诪讞讬讬讘讬 讘专"讛 讛讬讬谞讜 讚讜诪讬讗 讚讘讜专 讗诇讗 讚诇拽"诪 讻讬讜谉 讚诇专讘 讚讗诪专 诪砖讜专讜 诇诪讚谞讜 讛讜讬 转讜诇讚转 讛砖讜专 诇讗 砖讬讬讱 诇讛讞诪讬专 讘转讜诇讚讛 诪谉 讛讗讘 讜诪砖"讛 诪驻专砖讬诐 讛转讜住' 讚讗转讬讗 诪拽专谉 讜诪讘讜专 讗诇讗 砖转讜住' 讛拽砖讜 讘住讜祝 讛讚讬讘讜专 砖谞讬转谉 诇讛 拽讜诇转 讛讘讜专 诇驻讟讜专 讘讛 讻诇讬诐 讜讝讛 砖讬讬讱 砖驻讬专 诇讛拽诇 讘转讜诇讚讛 讬讜转专 诪讗讘 讜讝讛 讛讜讬 诇讗讜 讻讬讜爪讗 讘讛谉. 讗讘诇 诇驻诪"砖 讙"讻 诇讗 拽砖讛 诪讬讚讬 讚讞讬讜讘 讻诇讬诐 讛讜讗 诇驻讬 砖讞讜讝专转 诇诪拽讜诪讛 诇讚讬谞讬 砖讜专 讜讚讜"拽:


讘讗"讚 讜讘讗讘谞讜 讜讻讜' 讗讬谉 诇讞诇拽 讘讬谉 转诪讛 诇诪讜注讚转 讜讻讜'. 讚拽讚讜拽 诇砖讜谉 讛转讜住驻讜转 诪讻讜讜谉 讚讗讞专 砖驻专砖讜 砖讗"讗 诇讜诪专 讚讛讜讬 转讜诇讚讛 讚砖谉 讚讗"讻 讗讬谉 诇讛讞诪讬专 讘讛 讬讜转专 诪讘讗讘 讗"讻 讙诐 注转讛 砖谞诇诪讚 诪拽专谉 讛专讬 诪讞诪专讬谞谉 讘讛 讬讜转专 诪讘讗讘 讘诪讛 砖讛讬讗 诪讜注讚转 诪转讞讬诇转讛 诇讻谉 驻讬' 砖驻讬专 讚诇讗 砖讬讬讱 诇讞诇拽 讘讛 讘讬谉 转诪讛 诇诪讜注讚转 讜讬诇驻讬谞谉 诇讛 砖驻讬专 诪拽专谉 讚砖讜专 讛诪讜注讚 讜讚讜"拽:


讘讙诪专讗 讗讬 讘讛讚讬 讚讗讝诇讬 拽诪讝拽讬 讻讞讜 讛讜讬. 讗讬谉 讛拽讜砖讬讗 讚讻讞讜 讛讜讬 诪诪砖 讘讻诇诇 讙讜驻讜 讜诇讗 砖讬讬讱 讘讬讛 讗讘讜转 讜转讜诇讚讜转 讚讗诐 讻谉 诇专讘 诇讗 诪爪讬谞讜 砖讜诐 转讜诇讚讛 讘讗诪转 诇诪讘注讛 讜讛诪砖谞讛 讗诪专讛 讚' 讗讘讜转 诪讻诇诇 讚讗讬转 转讜诇讚讜转 诇讻讜诇讛讜 讜注讜讚 砖讛专讬 讘讻诇 谞讝拽讬谉 讻讞讜 诇讗讜 讻讙讜驻讬讛 讗诇讗 讘讘讛诪讛 讛讜讬 爪专讜专讜转 讗诇讗 讚讛拽讜砖讬讗 讛讬讗 砖讻讞讜 讞讬讬讘 讻诪讜 讙讜驻讜 讜注讬讬谉 讘专砖"讬 砖讛讜住讬祝 诇讻转讜讘 讜讞讬讬讘 讜拽"诇. 讜诇驻"讝 讗"砖 诪"砖 砖诐 专砖"讬 讻讬 拽讗诪专 专"驻 转讜诇讚讛 诇讗讜 讻讗讘 讚讬讚讬讛 讗转讜诇讚讛 讚诪讘注讛 注"讻. 讜讝讛 转诪讜讛 诪讗讚 诇诪讛 诇讗 讛讜爪专讱 诇驻专砖 讻谉 讘讻诇 讛住讜讙讬讗 讗讘诇 诇驻诪"砖 讬砖 诇讬讬砖讘 讚诇驻讬 讚讘讗诪转 转讜诇讚讛 讚诪讘注讛 讛讬讬谞讜 讻讞讜 讜诇讗 砖讬讬讱 诇讜诪专 讘讝讛 讻讬讜爪讗 讗讜 诇讗讜 讻讬讜爪讗 诪讻诇诇 讛讗讘讜转 砖讛专讬 讘讻讜诇讛讜 讻讞讜 诇讗讜 讻讙讜驻讜 诇讻讱 驻讬' 讻讗谉 转讜诇讚讛 讻讬讜爪讗 诇讗讘 讚讬讚讛 讜诪讟注诐 讝讛 诇讗 驻专讬讱 讻讗谉 诪"砖 讚讻诇 砖讗讬谞讜 讘讻诇诇 讛讗讘讜转 诇讗 砖讬讬讱 诪"砖 讚砖驻讬专 砖谞讗 讜砖谞讗 讻诪"砖 诇注讬诇 讜讚讜"拽:


讘讙诪专讗 讘讞爪讬 谞讝拽 爪专讜专讜转 讚讛诇讻转讗 讙诪讬专' 诇讛 驻专砖"讬 讜讗注"讙 讚讞爪讬 谞讝拽 砖诇 谞讙讬讞讛 讛讜讬 拽谞住 讻讚讗诪专讬谞谉 诇拽诪谉 讛讗讬 驻"谞 诪诪讜谞讗 讛讜讗 讜讛诇讻讱 诇讗讜 转讜诇讚讛 讚拽专谉 讛讬讗 讜讻讜'. 讬砖 讻讗谉 诪拽讜诐 转讬诪讛 讚讛讗 讻诇 住讜讙讬讗 讻讗谉 讗诇讬讘讗 讚专"驻 拽讬讬诪讗 讜诇专"驻 讜讚讗讬 住"诇 讚讻诇 讞"谞 讗祝 砖诇 拽专谉 讛讜讬 诪诪讜谞讗 讻讚讗讬转讗 诇拽诪谉 讘讛讚讬讗 讚祝 讟"讜 讜讻谉 讘讻转讜讘讜转 驻' 讗"谞 讜讗"讻 诇驻专砖"讬 拽砖讛 讚诇专"驻 讬砖 诇讛 诇讛讬讜转 转讜诇讚讛 讚拽专谉 讜注诪"砖 讘住诪讜讱 讬砖讜讘 谞讻讜谉:


砖诐 诇专讘讗 讚诪讬讘注讬讗 诇讬讛 讗诪讗讬 拽专讬 诇讬讛 转讜诇讚讛 讚专讙诇 诇驻讜讟专讜 讘专"讛. 谞专讗讛 诪住讜讙讬转 讛砖"住 讚讚讜拽讗 诇专讘讗 诪砖谞讬 讛讻讬 讜诇讗 诇专"驻 讜讻谉 讛住讻讬诪讜 讻诇 讛驻讜住拽讬诐 砖讛讚讬谉 讘讞"谞 诇砖诇诐 诪注诇讬讛 讚讗注"讙 讚诪讬讘注讬讗 诇讬讛 诇专讘讗 讻讬讜谉 讚讞讝讬谞谉 讚驻砖讬讟讗 诇讬讛 诇专"驻 注讘讚讬谞谉 讻讜讜转讬讛 讜注讜讚 讚讘转专讗讛 讛讜讗. 讜讝讛 转讬诪讗 砖讛专讬 讻"讝 讗讬谞讜 诪讚讘专讬 专"驻 注爪诪讜 讗诇讗 讚住讜讙讬转 讛砖"住 砖拽讬诇 讜讟专讬 讗诇讬讘讬讛 诪讚拽讗诪专 诇讗讜 讻讬讜爪讗 讘讛诐 讜讗"讻 诪谞"诇 讚驻砖讬讟讗 诇讬讛 诇专"驻 讬讜转专 诪诇专讘讗 讚诇诪讗 诇专"驻 讙"讻 诪讬讘注讬讗 诇讬讛 讜讛讗 讚拽专讬 诇讬讛 转讜诇讚讛 讚专讙诇 讛讬讬谞讜 诇驻讜讟专讛 讘专"讛 讻诪讜 诇专讘讗. 讜诪讛专砖"讗 讛专讙讬砖 讘讝讛 讜讻转讘 讜爪"诇 讚拽讬诐 诇讬讛 诇转诇诪讜讚讗 讚驻砖讬讟讗 诇讬讛 诇专"驻 讜讝讛 讚讜讞拽 讗诇讗 诪砖诪注 讚诪讻讗谉 诪讜讻讞 讚驻砖讬讟讗 诇讬讛 讜谞专讗讛 诇讬 讚诇拽"诪 讚讘讜讚讗讬 诇专"驻 诇讗 诪爪讬谞讜 诇砖谞讜讬讬 讚拽专讬 诇讬讛 转讜诇讚讛 讚专讙诇 诇驻讜讟专讛 讘专"讛 讚讗讻转讬 转拽砖讛 讚讬砖 诇拽专讜转讛 讟驻讬 转讜诇讚讛 讚拽专谉 讻讬讜谉 讚诪砖诇诪转 诪诪砖 讞"谞 讻诪讜转讛 讜讗讬 诪砖讜诐 讚讛讗讬 驻"谞 诪诪讜谞讗 讛讜讗 讛讗 诇专"驻 住"诇 讚讞"谞 砖诇 拽专谉 讛讜讗 讙"讻 诪诪讜谉 讜诇讗 拽谞住 讜讗讬 诪砖讜诐 讚讗转讬讗 诪讻讞 专讙诇 讛讗 谞砖讬讻讛 讙诐 讻谉 诪讻讞 砖谉 拽讗转讬 讜讗驻"讛 诇讗 讛讜讬 转讜诇讚讛 讚讬讚讛 讻讬讜谉 讚诇讗讜 讗讜专讞讬讛 讗"讻 讻诪讜 讻谉 爪专讜专讜转 注"讻 诇讗讜 讗讜专讞讬讛 讻"讻 讻诪讜 专讙诇 讗诇讗 诇讗讜 讗讜专讞讬讛 拽爪转 诪讬拽专讬 讘住讜讙讬转 讛砖"住 讜讻诪讜 讻谉 拽专谉 诇专"驻 讚住"诇 讚诪诪讜谞讗 讛讜讗 诪讜讻讞 讚诇讗 讗诪专讬' 讚拽专谉 诇讙诪专讬 诇讗讜 讗讜专讞讗 讚讗"讻 讛讜讬 拽谞住 讗诇讗 爪"诇 讚讛讜讬 讗讜专讞讗 拽爪转 讜诇讗讜 讘讞讝拽转 砖讬诪讜专 拽讬讬诪讗 讻谉 讻诪讛 驻注诪讬诐 讜讻"讻 转讜住' 诇讛讚讬讗 讜讗"讻 讛讬讛 诇讜 诇拽专讜转 砖驻讬专 转讜诇讚讛 讚拽专谉 讜诇讜诪专 讘讛 转讜诇讚讛 诇讗讜 讻讬讜爪讗 讘讛谉 讚拽专谉 讞讬讬讘转 讘专"讛 讜讛讬讗 驻讟讜专讛 讜讛讜讬 砖驻讬专 讟驻讬 讻讬讜谉 砖注讻"驻 讛讬讗 讻讬讜爪讗 讘讛 讘注讬拽专 转砖诇讜诪讬谉 诪讛 砖讗讬谉 讻谉 诇专讙诇 诇讗 讚诪讬讗 讘注讬拽专 转砖诇讜诪讬谉 诇讻讱 诇讗 诪爪讬谞谉 诇转专抓 讻谉 讗诇讬讘讗 讚专"驻 讗诇讗 爪"诇 讚拽专讬 诇讛 转讜诇讚讛 讚专讙诇 诇砖诇诐 诪注诇讬讛 讜讗"讻 讛讬讗 讚讜诪讛 诇专讙诇 讙"讻 讘注讬拽专 讛转砖诇讜诪讬谉 讜诇讗 诪爪讬谞讜 诇拽专讜转讛 转讜诇讚讛 讚拽专谉 讜诇讜诪专 讚诇讗讜 讻讬讜爪讗 讘讛 砖讛拽专谉 诪砖诇诪转 诪讙讜驻讬讛 讜讛讬讗 诪砖诇诪转 诪注诇讬讛 讚讛讬讗讱 讬转讻谉 诇讜诪专 砖讛转讜诇讚讛 讞诪讜专讛 讬讜转专 诪讛讗讘 讜诇讗 诪爪讬谞讜 讻讝讛 讘砖讜诐 诪拽讜诐 诇讻讱 拽专讬 诇讬讛 转讜诇讚讛 讚专讙诇 讜讗"砖 讚诇讗讜 讻讬讜爪讗 讘讛 砖讗讘 诪砖诇诐 谞"砖 讜转讜诇讚讛 讞"谞. 讜讻诇 讝讛 诇专"驻 讗讘诇 诇专讘讗 讗"砖 讚专讘讗 诪爪讬 砖驻讬专 住讘专 讚讞"谞 拽专谉 讛讜讗 拽谞住 讚讻谉 讛诇讻讛 讜讗"讻 诇讗 讚诪讬讗 爪专讜专讜转 讻诇诇 诇拽专谉 讚拽谞住 讜诪诪讜谉 讗讬谞诐 注谞讬谉 讻诇诇 讝讛 诇讝讛 讜拽专谉 诪砖讜谞讛 诪讻诇 谞讝拽讬谉 砖诇讗 诪爪讬谞讜 讘砖讜诐 讗' 砖讬讛讗 拽谞住. 讜注讜讚 讚诪讗谉 讚住"诇 讞"谞 拽谞住讗 住"诇 讚诇讗讜 讗讜专讞讗 讻诇诇 讗讘诇 爪专讜专讜转 讛讜讬 讗讜专讞讗 谞讙讚 拽专谉 讜讗"讻 诇讗 砖讬讬讱 讻诇诇 诇拽专谉. 讜诪讛 砖讛拽砖讛 讛砖"住 诇专讘讗 讗诪讗讬 拽专讬 诇讬讛 转讜诇讚讛 讚专讙诇 注"讻 讛讬讬谞讜 砖讬砖 诇讛诐 诇拽专讜转 砖诐 讘驻谞讬 注爪诪讛 讜注"讝 诪砖谞讬 砖驻讬专 诇驻讟专讛 讘专"讛 讜讚讜"拽 讜讗"讻 讗"砖 讚专砖"讬 驻讬' 诇注讬诇 讜讗注"讙 讚驻"谞 拽谞住讗 讛讬讬谞讜 诇驻讬 讛诪住拽谞讗 讗诇讬讘讗 讚专讘讗 讜讗诇讬讘讗 讚讛诇讻转讗 讚拽讬讬"诇 驻"谞 拽谞住讗 讻谉 谞"诇 讜讚讜"拽 讛讬讟讘:


讘转讜住驻讜转 讘讚"讛 诇驻讜讟专讜 讘专"讛 讜讗"转 讗诪讗讬 驻砖讬讟讗 诇讬讛 讜讻讜' 讜讬"诇 讻讬讜谉 讚诪谉 讛讚讬谉 讛讬讛 诇砖诇诐 谞"砖 讜讗转讬 讛诇讻转讗 讚诇讗 诪砖诇诐 讗诇讗 讞"谞 讗"讻 讗转讬讗 讛诇讻转讗 诇讛拽诇 讜诇讗 诇讛讞诪讬专 注讻"诇. 驻讬' 讜讗"讻 讚讛讛讬诇讻转讗 讛讜讗 诇讛拽诇 诪拽讬诇讬谞谉 讘讛 讙"讻 诇驻讜讟专讛 讘专"讛 讗讘诇 诇砖诇诐 诪注诇讬讛 讛讜讬 讞讜诪专讗 讜爪"诇 讙"讻 诇驻"讝 讚讛转讜住驻讜转 诪驻专砖讬 讻谉 讗诇讬讘讗 讚专讘讗 讚住"诇 驻"谞 讚拽专谉 讛讜讬 拽谞住 讚讗诐 谞讗诪专 讚住"诇 驻"谞 讚拽专谉 讛讜讬 诪诪讜谞讗 讜讛讬讬谞讜 砖诪谉 讛讚讬谉 讛讬讛 诇砖诇诐 谞"砖 讻讚讗讬转讗 讘讙诪专讗 讚祝 讟"讜 讗诇讗 讚专讞诪谞讗 讞住 注诇讬讛 讗"讻 诇讗 砖讬讬讱 诇讜诪专 讚讗转讬讗 讛诇讻转讗 诇讛拽诇 讗诇讗 谞讗诪专 讚讛诇讻转讗 讗转讗 诇讚诪讜转讛 诪诪砖 诇拽专谉 讻讬讜谉 讚讻讗谉 讜讻讗谉 讛讬讛 讛讚讬谉 诇砖诇诐 谞"砖 讜讙讝讬专转 讛讻转讜讘 诇砖诇诐 讞爪讬讛 讜讗"讻 讛讬讗 诪诪砖 讻诪讜 拽专谉 讜讬砖 诇讞讬讬讘讛 讙"讻 讘专"讛 讻诪讜 拽专谉 讗"讜 砖讛转讜住驻讜转 诪驻专砖' 讚住"诇 诇专讘讗 驻"谞 讚拽专谉 讛讜讬 拽谞住 砖诪谉 讛讚讬谉 讛讬讛 讚诇讗 诇砖诇诐 讻诇诇 讻讚讗讬转讗 讛转诐 讘讙诪专讗 讜讗"讻 讘爪专讜专讜转 讛讜讗 诪诪砖 讛讬驻讱 讛拽专谉 讚讘拽专谉 诪爪讬谞讜 砖讛讞诪讬专 讛讻转讜讘 讬讜转专 诪讛专讗讜讬 讜讘爪专讜专讜转 讗转讬 讛诇讻讛 诇讛拽诇 诇讻讱 驻讟专讬谞谉 诇讛 讙"讻 讘专"讛 讜诇驻"讝 讗"砖:


砖诐 讘转讜住驻讜转 讗讞"讝 讘讚"讛 讗诪讗讬 拽专讬 诇讬讛 转讜诇讚讛 讚专讙诇 讗注"驻 砖讚讜诪讛 诇专讙诇 讻讬讜谉 砖讚讬谞谉 讞诇讜拽 讛讬讛 诇讛 诇拽专讜转 砖诐 讘驻"注. 讜诪拽砖讬谉 讛注讜诇诐 诇诪讛 诪讛驻讻讬谉 转讜住' 诇爪讬讬谉 转讞讬诇讛 讛诪讗讜讞专 讘讙诪' 讜讗讞"讻 讛诪讜拽讚诐 讜诇驻诪"砖 讗"砖 讚讜讚讗讬 转讜住' 诪爪讬讬谞讬谉 讘拽讜砖讬讗 讛砖谞讬讛 讜讻谉 谞专讗讛 讛诇' 讗诪讗讬 拽专讬 诇讬讛 讘诇讗 讜讗"讜 讜讘拽讜砖讬讗 专讗砖讜谞讛 讜讗诪讗讬 讘讜讗"讜 讜讛讬讬谞讜 砖转讜住' 诪驻专砖讬诐 讚拽讜砖讬讗 专讗砖讜谞讛 讘讙诪专讗 讜讗诪讗讬 拽专讬 诇讬讛 转讜诇讚讛 讚专讙诇 砖讛讬讛 诇专"驻 砖讬讬讱 砖驻讬专 诇驻专砖 砖讬砖 诇讜 诇拽专讜转讛 转讜诇讚讛 讚拽专谉 讻讬讜谉 讚诇专"驻 讛讬讗 诪诪砖 讚讜诪讛 诇拽专谉 讚砖谞讬讛诐 讛诐 诪诪讜谉 讜讘砖谞讬讛诐 讛讞"谞 讛讜讗 拽讜诇讗 讗讘诇 讻讗谉 砖驻讬专砖讜 讛转讜住' 讚驻砖讬讟讗 诇讬讛 诇专讘讗 讚讗转讗 讛诇讻转讗 诇讛拽诇 讜诇讗 讗诪专讬谞谉 讚讗转讬讗 讛诇讻转讗 诇讚诪讜转讛 诪诪砖 诇拽专谉 讗"讜 讚住"诇 诇专讘讗 讚驻"谞 讚拽专谉 讛讜讬 拽谞住 讜讛讞"谞 砖诐 讛讜讗 讞讜诪专讗 讜讻讗谉 讘爪专讜专讜转 讛讞"谞 诪诪讜谉 讜讛讜讗 拽讜诇讗 讗"讻 拽砖讛 诪讗讬 住"讚 诇讛拽砖讜转 讗诪讗讬 拽专讬 诇讬讛 转讜诇讚讛 讚专讙诇 讻讬讜谉 讚诇讗 砖讬讬讱 诇拽专讜转讛 转讜诇讚讛 讚拽专谉 讻诇诇 讻讬讜谉 砖讗讬谞讛 讚讜诪讛 诇讛 讘砖讜诐 注谞讬谉 讗讚专讘讗 诇讛讬驻讱 砖讛讬讗 讞诪讜专讛 讬讜转专 讜讬讜转专 诪拽专谉 诇讻讱 诪驻' 转讜住驻讜转 讚讻讗谉 讘拽讜砖讬讗 砖谞讬讛 驻讬专讜砖讜 砖讬砖 诇讛 诇拽专讜转讜 砖诐 讘驻"注 讜讚讜"拽. 讜讘诇讗"讛 诪讜讻专讞讬诐 诇讜诪专 砖转讜住驻讜转 诪爪讬讬谞讬谉 讘拽讜砖讬讗 讛砖谞讬讛 砖讗诐 谞驻专砖 砖拽讜砖讬讗 专讗砖讜谞讛 讛讬讗 讙"讻 砖讬砖 诇讛 诇拽专讜转 砖讘驻"注 诇讗 讛讜讬 诪砖谞讬 讘讙诪专讗 诪讬讚讬 诇砖诇诐 诪谉 讛注诇讬讛 讚诪"诪 转拽砖讬 砖讬拽专讗 诇讛 砖诐 讘驻"注 砖讛专讬 讻诇 谞讝拽讬谉 诪砖诇诪讬谉 诪注诇讬讛 讞讜抓 诪拽专谉 讗"讜 讚注讬拽专 拽讜砖讬讗 砖诐 讛讬讬谞讜 诇拽专讜转讛 拽专谉 讜注"讝 诪砖谞讬 砖驻讬专 讗讘诇 讘拽讜砖讬讗 砖谞讬讛 砖讛讬讗 诇拽专讜转讛 砖诐 讘驻"注 诪砖谞讬 砖驻讬专 诇驻讜讟专讛 讘专"讛 砖讝讛 诇讗 诪爪讬谞讜 讘砖讜诐 谞讝拽 讗诇讗 讘砖谉 讜专讙诇 讜讻讬讜谉 讚诇讗 砖讬讬讻讗 讻诇诇 诇砖谉 讛讜爪专讱 诇拽专讜转讛 转讜诇讚讛 讚专讙诇 讜讚讜"拽:





驻转讞 注讬谞讬诐

转讜住' 讚"讛 讻讚诪转专讙诐 专讘 讬讜住祝 讜讻讜'. 拽"拽 讚诇驻讬 讚讘专讬讛诐 驻讛 诪讗讬 专讗讬讛 诪讬讬转讜 讛转讜住' 驻专拽 讻诇 讻转讘讬 (砖讘转 讚祝 拽讟"讜 注"讗) 讚"讛 诇讗 谞转谞讜 诇拽专讜转 讘讛谉 讚砖专讬 诇转专讙诐 注"驻 讻讚诪转专讙诐 专讘 讬讜住祝 讜讛专讬 砖讗谞讬 专讘 讬讜住祝 讚诪砖讜诐 注转 诇注砖讜转 砖专讬 讗驻讬诇讜 诇拽专讜转 讻诪"砖 讛讻讗. 讜转讜 讚讘驻住拽讬 转讜住' 讚注"讝 住讬诪谉 爪"讙 讻转讘讜 诪讛 砖讚讞讜 驻讛 讚专讘 讬讜住祝 砖讛讬讛 住讙讬 谞讛讜专 讛讜讛 专讙讬诇 诇转专讙诐 讚讚讘专讬诐 砖讘讻转讘 讜讻讜' 讜讛专讬讟讘"讗 驻"拽 讚诪讙讬诇讛 讛讜讘讗 讘注讬谉 讬注拽讘 讜讘驻专拽 讘讗 诇讜 讻转讘 讙"讻 讚诇驻讬 讚讛讬讛 住讙讬 谞讛讜专 讛讬讛 诪转专讙诐 注"砖 讜讛专讘 讘讗专 砖讘注 驻专拽 讞诇拽 讛讘讬讗 讚讘专讬 讛专讬讟讘"讗 砖讛讘讬讗 讘注讬谉 讬注拽讘 驻"拽 讚诪讙讬诇讛 讜讻诪讚讜诪讛 砖谞注诇诐 诪诪谞讜 讚讘专讬 讛转讜住' 讚拽诪谉:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讛讬讬谞讜 砖讜专. 诇专讘 讘讜专 砖诇讗 讛驻拽讬专讜 讛讬讬谞讜 砖讜专 讜讗诐 讛驻拽讬专讜 讛讜讗 讘讜专. 讜爪注"拽 砖讛专讬 诇驻讬 讛转讜住' 诇拽诪谉 (讚祝 谞讜: 讚"讛 讛诪注诪讬讚) 住讜讘专 专讘 砖讛诪注诪讬讚 讘讛诪讛 注诇 拽诪转 讞讘讬专讜 讞讬讬讘 诪讚讬谉 砖谉 讜专讙诇, 讜讗注"驻 砖讛讘讛诪讛 讗讬谞讛 砖诇讜 讛讜讗讬诇 讜讛注诪讬讚讛 注诇 讛拽诪讛 谞注砖讛 讘注诇 讛讘讛诪讛 诇谞讝拽讬谉.35 讻诇讜诪专 砖讬砖 讚讬谉 注砖讬讬转 讛诪讝讬拽 讛诪讞讬讬讘 讘砖讜专 讻诪讜 砖注砖讬讬转 讛诪讝讬拽 诪讞讬讬讘转 讘讘讜专 讜讗砖. 讜讘讻谉 诪讗讞专 砖诇驻讬 专讘 讘讜专 谞讞砖讘 诇砖讜专 讚讛讬讬谞讜 拽专谉 (注讬讬谉 讘转讜住' 讚"讛 诪砖讜专讜) 诇诪讛 讻砖讛驻拽讬专 讗转 讛讘讜专 诇讗 讬转讞讬讬讘 诪讚讬谉 砖讜专 诪讟注诐 注砖讬讬转 讛诪讝讬拽 砖讛专讬 讛讜讗 砖注砖讛讜 诇讘讜专 诇讛讬讜转 诪讝讬拽 讜注砖讬讬转 讛诪讝讬拽 诪讞讬讬讘转 讗驻讬诇讜 讘砖讜专.36
讜讬转讻谉 砖讘注诇讜转 讘拽专谉 砖讜谞讛 诪砖谉 讜专讙诇 讜砖讗专 讛诪讝讬拽讬诐. 讘砖谉 讜专讙诇 讜砖讗专 讛诪讝讬拽讬诐 讙诐 注砖讬讬转 讛诪讝讬拽 诪砖讜讜讛 讗讜转讜 诇讘注诇讬诐. 诪讗讬讚讱 讘拽专谉 讛转讜专讛 拽讘注讛 "讻讬 讬讙讞 砖讜专 讗讬砖", 讚讛讬讬谞讜 砖讚讬谉 讛讜讗 讘讞驻爪讗 砖诇 讛诪讝讬拽 砖讻讚讬 砖讬拽专讗 诪讝讬拽 讘砖诐 拽专谉 爪"诇 "砖讜专 讗讬砖", 讻诇讜诪专 砖讬讛讬讜 诇砖讜专 讘注诇讬诐 讘讚讬谞讬 诪诪讜谞讜转. 诇驻讬讻讱 讚讬谉 诪注诪讬讚 讗讬谞讜 讞诇 诇讞讬讬讘 讛诪注诪讬讚 诪砖讜诐 拽专谉. 讜诪砖讜"讛 住讜讘专 专讘 砖讘讜专 砖讞讬讬讘 诪砖讜诐 砖讜专 讛讜讗 讚讜拽讗 讻砖诇讗 讛驻拽讬专讜 砖讛讜讗 "砖讜专 讗讬砖" 讜诇讗 讻砖讛驻拽讬专讜 砖讗讬谞谞讜 谞拽专讗 讘砖诐 "砖讜专 讗讬砖".
讜谞专讗讛 诇讛讜住讬祝 讛专讬 诪爪讬谞讜 讘转讜专讛 砖讛诪讝讬拽讬诐 砖诇 砖谉 专讙诇 讻诇讜诇讬诐 讘驻专砖讛 讗讞转 讜讗讬诇讜 拽专谉 谞诪爪讗 讘驻专砖讛 诇注爪诪讜. 讘驻专砖转 砖谉 专讙诇 谞诪爪讗讬诐 砖谞讬 诪讞讬讬讘讬诐 砖诇 讘注诇 讛诪讝讬拽 - 讛诪讞讬讬讘讬诐 砖诇 诪诪讜谞讜 讜砖诇 注砖讬讬转 讛诪讝讬拽 - 讜讻讚讻转讬讘 "讜砖诇讞" 讚讛讬讬谞讜 注砖讬讬转 讛诪讝讬拽 讜讻转讬讘 "讘注讬专讛" 讚讛讬讬谞讜 诪诪讜谞讜 砖讛讝讬拽. 讜讗讬诇讜 讘驻专砖转 拽专谉 讛讝讻讬专讛 讛转讜专讛 专拽 讛诪讞讬讬讘 砖诇 诪诪讜谞讜, 讜讻讚讻转讬讘 "砖讜专 讗讬砖". 讜诇驻讬讻讱 讘砖谉 讜专讙诇 讬砖 讗祝 讛诪讞讬讬讘 砖诇 注砖讬讬转 讛诪讝讬拽 讜讘拽专谉 讬砖 专拽 讛诪讞讬讬讘 砖诇 诪诪讜谞讜.
讜讚讜诪讛 砖砖讬讬讱 注砖讬讬转 诪讝讬拽 专拽 讘讚讘专 砖诪讝讬拽 讻讚专讻讜 转诪讬讚 讜讛诪注诪讬讚 注讜砖讛 讗讜转讜 诇诪讝讬拽 讜讻讙讜谉 讛诪注诪讬讚 砖谉 讜专讙诇. 诪讗讬讚讱 拽专谉 转诐 诪砖讜谞讛 讛讜讗 讜讗讬谉 讚专讻讜 诇讛讝讬拽 讜诪砖讜"讛 诇讗 砖讬讬讱 讘讜 注砖讬讬转 讛诪讝讬拽. 讗诪谞诐 拽专谉 诪讜注讚 讗讬谞讜 诪砖讜谞讛 讻转诐. 注讻"讝 讗讬谉 讚专讻讜 诇讬诇讱 讜诇讛讝讬拽 转诪讬讚 讻诪讜 讛诪讝讬拽讬诐 讚砖谉 讜专讙诇. 讜讘讻谉 砖谉 讜专讙诇 驻讟讜专讬诐 讘专讛"专 讜讻讚讘讬讗专 讛专讬"祝 讘转讞讬诇转 诪住讻转讬谉 (注讬讬"砖 讘砖讬注讜专讬谞讜) 讻讬 讛讘注诇讬诐 讗讬谞诐 讬讻讜诇讬诐 诇砖讜诪专诐 讘专讛"专 转诪讬讚. 诪讗讬讚讱 拽专谉 诪讜注讚 讞讬讬讘 讘专讛"专 诪砖讜诐 讚讘专 砖诪讬专讛 讛讜讗 砖讗讬谞讜 诪讝讬拽 转诪讬讚. 讜诇驻讬讻讱 讛诪注诪讬讚 拽专谉 讗讬谞讜 注讜砖讛 诪讝讬拽 讜驻讟讜专. 注砖讬讬转 讛诪讝讬拽 诪讞讬讬讘转 - 讚讜拽讗 讘诪讝讬拽讬诐 砖讚专讻诐 诇讛讝讬拽 转诪讬讚 - 讻诪讜 讗砖 砖谉 专讙诇 讜讘讜专 - 讜诇讗 讘拽专谉 砖讗讬谉 讚专讻讜 诇讛讝讬拽 转诪讬讚.37
转讜住' 讚"讛 诪砖讜专讜 讜讻讜'. 讝"诇 讛讬讬谞讜 拽专谉 讚砖谉 讜专讙诇 驻讟讜专讬谉 讘专讛"专 讜讘讗讘谞讜 讜住讻讬谞讜 讗讬谉 诇讞诇拽 讘讬谉 转诪讜转 诇诪讜注讚讜转 讚诇讗 砖讬讬讱 诇讞诇拽 讗诇讗 讘讘注诇讬 讞讬讬诐 注讻"诇. 讜注讬讬谉 讘转讜住' 诇拽诪谉 (讚祝 讟讝. 讚"讛 讜讛谞讞砖 讻讜') 砖讛讞讬讜转 讛诪讜注讚讬谉 诪转讞讬诇转谉 诇讛讝讬拽 讘讻讜讜谞讛 讻讙讜谉 讛谞讞砖 讜讻讜' 讞讬讬讘讬谉 诪讚讬谉 砖谉 讜专讙诇 讜驻讟讜专讬诐 讘专讛"专 讜诇讗 诪讚讬谉 拽专谉 讘谞讬讙讜讚 诇专诪讘"诐 讛驻讜住拽 砖讞讬讬讘讬诐 讘专讛"专 诪讚讬谉 拽专谉. 讜诇诪注诇讛 讘砖讬注讜专讬谞讜 (讚祝 讙. 讚"讛 诪"砖 拽专谉 讚讻讜讜谞转讜 诇讛讝讬拽) 讘讬讗专谞讜 砖诇讚注转 讛转讜住' 讛拽讜讘注 砖诇 拽专谉 讛讜讗 转诪讜转 讜诪讜注讚讜转 讜砖诪砖讜谞讛 讘讛讬讝拽讜 讘讙' 驻注诪讬诐 讛专讗砖讜谞讜转, 讜诇驻讬讻讱 讗诇讜 讛诪讝讬拽讬诐 讛诪讜注讚讬诐 诇讛讝讬拽 诪转讞讬诇转谉 讗讬谞诐 拽专谉 讗诇讗 砖谉 讜专讙诇. 讜诇讻讗讜专讛 讻"讝 砖诇讗 讻转讜住' 砖诇驻谞讬谞讜 讛住讜讘专讬诐 砖讘讜专 砖诇讗 讛驻拽讬专 讚讬谞讜 拽专谉 讜诪砖诇诐 谞"砖 讘专讛"专 讘驻注诐 讛专讗砖讜谞讛 砖讛讝讬拽 讗诇讬讘讗 讚专讘. 讗讜诇诐 讬转讻谉 砖讗讬谉 住转讬专讛 讻讬 讛转讜住' 诪讞诇拽讬诐 讘讬谉 讘注诇讬 讞讬讬诐 诇诪讝讬拽 砖讗讬谉 讘讜 专讜讞 讞讬讬诐. 讛讬讝拽 讘注诇讬 讞讬讬诐 讚讬谞讜 拽专谉 专拽 讗诐 讛谞讝拽 诪砖讜谞讛 讜讘诪讜注讚讬诐 诪转讞讬诇转诐 讗讬谞诐 拽专谉 讗诇讗 砖谉 讜专讙诇. 诪讗讬讚讱 讘讜专 砖讗讬谉 讘讜 专讜讞 讞讬讬诐 讚讬谞讜 拽专谉 讙诐 讘驻注诐 讛专讗砖讜谞讛 砖讛讝讬拽.38
讘讗"讚. 讗讘诇 拽砖讛 讻讬讜谉 讚诪讘讜专 谞诪讬 讬诇讬祝 诇驻讟专讜 讘讛讜 讻诇讬诐 讜讻讜' 注讻"诇. 讜讘转讜住' 诇拽诪谉 (讻讞 讘 讚"讛 讛"诪 讜讻讜') 讻转讘讜 讜讝"诇 讚讗讘谞讜 讜住讻讬谞讜 讜诪砖讗讜 讚诇讗 讗驻拽专讬谞讛讜 诇讗 讛讜讬 讘讜专 诇专讘 讛讬讬谞讜 诪砖讜诐 讚注讚讬驻讬 诪讘讜专 讜讗讬讻讗 谞诪讬 诇讞讬讜讘讬谞讛讜 诪砖讜诐 砖讜专 讜诇讞讬讬讘 讘讛谉 讗转 讛讻诇讬诐 注讻"诇. 讗诇讬讘讗 讚转讜住' 讚诇拽诪谉 讗讘谞讜 砖诇讗 讛驻拽讬专讛 讗诇讬讘讗 讚专讘 讛讜"诇 转讜诇讚转 讘讜专 讜讗祝 转讜诇讚转 砖讜专 讜讬砖 诇讛 讞讜诪专讜转 砖谞讬 讛讗讘讜转. 诪讗讬讚讱 诇驻讬 讛转讜住' 讚讬讚谉 谞诇诪讚 诪砖谞讬讛诐 讘诪讛 讛爪讚 讜讬砖 诇讜 讛拽讜诇讜转 砖诇 砖谞讬 讛讗讘讜转 讜驻讟讜专 讘讻诇讬诐. 讜诇讻讗讜专讛 讞诇讜拽讬诐 讗诐 讬转讻谉 砖诪讝讬拽 讗讞讚 讬讛讬讛 转讜诇讚转 砖谞讬 讗讘讜转 讻诇 讗' 讜讗' 诇讘讚讜.39
转讜住' 讚"讛 讜诪诪讜谞讱. 讝"诇 诇讗讜 讚讜拽讗 讙讘讬 讘讜专 讚诇讗讜 诪诪讜谞讗 讛讜讗 讜讻谉 讙讘讬 讗砖 讚驻砖讬讟讗 讚讗诐 讛讚诇讬拽 讙讚讬砖讜 砖诇 讞讘讬专讜 讘讗砖 砖诇 讗讞专 讚讞讬讬讘 注讻"诇. 讻讘专 谞转讘讗专 诇诪注诇讛 砖讬砖 砖谞讬 诪讞讬讬讘讬诐 讚讘注诇 讛诪讝讬拽: 讗) 注砖讬讬转 讛诪讝讬拽; 讘) 拽谞讬谉 讛诪诪讜谉 讘诪讝讬拽. 讗诇讬讘讗 讚砖诪讜讗诇 讬砖 砖谞讬 讛诪讞讬讬讘讬诐 讛讗诇讛 讘讘讜专. 诇讚注转 专讘 诇讻讗讜专讛 讻砖讛讘讜专 诪诪讜谞讜 讞讬讬讘 诪砖讜诐 砖讜专, 讜专拽 讻砖讛驻拽讬专 讛讘讜专 讜诪砖讜诐 注砖讬讬转 讛诪讝讬拽 讞讬讬讘 讻讘注诇 讛诪讝讬拽 砖诇 讛讘讜专. 讘专诐 讛转讜住' 诇拽诪谉 (讚祝 讻讞: 讘讚"讛 讛"诪 讜讻讜') 讻转讘讜 砖专讘 诪讜讚讛 讘讘讜专 诪诪砖 砖诇讗 讛驻拽讬专讜 砖讛讜讗 讘注诇 诪讝讬拽 砖诇 讘讜专 讜专拽 讘讗讘谞讜 住讻讬谞讜 讜诪砖讗讜 讻砖诇讗 讛驻拽讬专诐 讛讜"诇 砖讜专. 诇驻讬"讝 讙诐 诇专讘 诪爪讜讬讬诐 砖谞讬 讛诪讞讬讬讘讬诐 砖诇 讘注诇讜转 讛诪讝讬拽 讘讘讜专: 讗) 注砖讬讬转 讛诪讝讬拽; 讘) 诪诪讜谞讜 砖讛讝讬拽. 讜讛转讜住' 讻讗谉 专"诇 砖诪诪讜谞讱 诇讗讜 讚讜拽讗 砖讻谉 讘讘讜专 讬砖 讗祝 讛诪讞讬讬讘 砖诇 注砖讬讬转 讛诪讝讬拽 谞讜住祝 诇诪讞讬讬讘 砖诇 诪诪讜谉.
讗祝 讘讗砖 讞诇讬诐 砖谞讬 讛诪讞讬讬讘讬诐: 讗) 注砖讬讬转 讛诪讝讬拽; 讘) 讘注诇讜转 讘讚讬谞讬 诪诪讜谞讜转. 注讬讬谉 诇拽诪谉 (讚祝 讻讙.) 讘住讜讙讬转 讗砖讜 诪砖讜诐 讞爪讬讜 讜讗砖讜 诪砖讜诐 诪诪讜谞讜, 讜讗讻诪"诇.
专砖"讬 讚"讛 讻讞讜 讛讜讗. 讝"诇 讜讛讬讬谞讜 讗讚诐 讙讜驻讜 讜讞讬讬讘 注讻"诇. 诇专砖"讬 讻讞讜 讛讜讗 讗讘 讻诪讜 讙讜驻讜. 讜讗讬诇讜 讛专诪讘"诐 讘驻"讜 诪讛诇' 讞讜讘诇 讜诪讝讬拽 (讛诇"讬) 讻转讘 讜讝"诇 讗讞讚 讛诪讝讬拽 讘讬讚讜 讗讜 砖讝专拽 讗讘谉 讗讜 讬专讛 讞抓 讜讛讝讬拽 讘讜 讻讜' 讗讜 砖专拽 讗讜 谞注 讜讛讝讬拽 讘讻讬讞讜 讜谞讬注讜 讘注转 砖讛诇讻讜 诪讻讞讜 讛专讬 讝讛 讻诪讝讬拽 讘讬讚讜 讜讛诐 转讜诇讚讜转 砖诇 讗讚诐 注讻"诇. 诇专诪讘"诐 讛专讬讛诐 转讜诇讚讜转. 讛讛讘讚诇 讘讬谉 讗讘 诇转讜诇讚讛 讛讜讗 讘爪讜专转 诪注砖讛 讛诪讝讬拽 - 讻讙讜谉 讘砖谉 砖讛讗讘 讛讜讗 讗讻讬诇转 讛驻讬专讜转 讜讛转讜诇讚讛 讛讬讗 砖讟讬谞驻讛 驻讬专讜转 诇讛谞讗转讛. 讜讘讻谉 讛专诪讘"诐 住讜讘专 砖讙诐 讘讗讚诐 拽讬讬诐 讛讘讚诇 讘讬谉 诪注砖讛 诪讝讬拽 讘讙讜驻讜 诇讘讬谉 诪注砖讛 诪讝讬拽 讘讻讞讜 讻讬 砖转讬 爪讜专讜转 诪注砖讛 诪讝讬拽 讛谉. 讜讘转讜住' 讚"讛 讜讛转谞谉 讻' 砖诇驻讬 讙诪专讗 讚讬讚谉 注专 讛讜讬 讗讘 讜讬砖谉 转讜诇讚讛. 砖讬注讜专 讛驻砖讬注讛 讗讬谞讜 诪讘讚讬诇 讗讘 诪转讜诇讚讛 讗诇讗 讛讞讬诇讜拽 讛讜讗 讘爪讜专转 诪注砖讛 讛诪讝讬拽. 讗讚诐 讛诪讝讬拽 讻砖讛讜讗 讬砖谉 注讜砖讛 诪注砖讛 砖砖讜谞讛 讘爪讜专转讜 诪讗讚诐 砖诪讝讬拽 讻砖讛讜讗 注专. 讘专诐 谞专讗讛 砖诇讚注转 专砖"讬 讗讬谉 诇讗讚诐 转讜诇讚讜转 讜讘讻诇 讗讜驻谉 砖讛讝讬拽 讞讬讬讘 诪讚讬谉 讗讘.
讜注诇讬谞讜 诇讛讘讬谉 讗诇讬讘讗 讚专砖"讬 诇诪讛 诇讗 转讛讬讬谞讛 转讜诇讚讜转 诇讗讚诐 讛诪讝讬拽, 诪"砖 讻讞 讘讗讚诐 讛诪讝讬拽 讚讛讜"诇 讗讘 讛诪讝讬拽 诪讻讞 讘专讙诇 讚讛讜"诇 爪专讜专讜转 转讜诇讚转 专讙诇. 注讜讚 讬砖 诇讛注讬专 讛专讬 讘砖讜专 - 讻讜讜谞转讜 诇讛讝讬拽, 讬砖 讛谞讗讛 诇讛讝讬拽讛, 讜讚专讻讜 诇讬诇讱 诇讛讝讬拽 - 诪讛讜讜讬诐 砖诇砖讛 讗讘讜转 谞讝拽讬谉, 讜诇诪讛 讘讻诇 讗讜驻谉 砖讗讚诐 讛讝讬拽 讛讜讗 讗讜转讜 讗讘 讛诪讝讬拽 讚讗讚诐.
讜谞专讗讛 诇讘讗专 讻"讝 诇驻讬 诪讛 砖拽讘注谞讜 讘砖讬注讜专 讛专讗砖讜谉 砖砖讜谞讛 讗讚诐 讛诪讝讬拽 诪砖讗专 讗讘讜转 谞讝讬拽讬谉 讻讬 讗讚诐 讞讬讬讘 诪砖讜诐 诪注砖讛 讛谞讝拽 砖注砖讛 讗讘诇 讘砖讗专 讛诪讝讬拽讬诐 讛讘注诇讬诐 讞讬讬讘讬诐 诪砖讜诐 砖驻砖注讜 讘砖诪讬专转 讛诪讝讬拽. 诇讻谉 讘讗讚诐 讛诪讝讬拽 讗讬谉 诪讘讞讬谞讬诐 讘讬谉 讛讝讬拽 讘讙讜驻讜 诇讘讬谉 讛讝讬拽 讘讻讞讜 讻讬 讻诇 讛讗讜驻谞讬诐 诪讞讬讬讘讬诐 诪讞诪转 诪注砖讛 诪讝讬拽. 讜讘讙诇诇 讝讛 诇讗 讞讬诇拽讜 讗转 讗讚诐 讛诪讝讬拽 诇谞讝讬拽讬谉 砖讜谞讬诐 讻驻讬 砖注讜砖讬诐 讘砖讜专 讛诪讝讬拽 讛谞讞砖讘 诇讙' 讗讘讜转 砖讜谞讬诐. 砖讜专 砖砖诪讬专转 讛诪讝讬拽 诪讞讬讬讘转讜 谞讬转谉 诇讞诇拽讜 诇讙' 讗讘讜转 砖讜谞讬诐 讛诪讞讬讬讘讬诐 讘砖诪讬专转谉. 诪砖讗"讻 讗讚诐, 讛诪转讞讬讬讘 诪讞诪转 诪注砖讛 讛诪讝讬拽 砖注砖讛, 讻诇 讛讗讜驻谞讬诐 讘讻诇诇 讗讜转讜 诪讞讬讬讘 砖诇 讗讘 诪讝讬拽 讗讞讚 讛谞拽专讗 讘砖诐 讗讚诐 讛诪讝讬拽, 讜讚讜"拽.
讜讛谞讛 诇诪注诇讛 诪讘讜讗专 讚诇讗 诪讻诇讬讗 拽专谞讗 (诇驻讬 讛转讜住' 讚"讛 讛讗 讚诇讗 诪讻诇讬讗 拽专谞讗 (讙.)), 讚讛讬讬谞讜 讟谞驻讛 驻讬专讜转 诇讛谞讗转讛, 谞讞砖讘转 诇转讜诇讚讜转 砖谉 讗诇讬讘讗 讚诪住拽谞讗. 讜讗讬诇讜 讗讝诇讛 诪诪讬诇讗 讛讜"诇 讗讘 讚专讙诇 讻诪讜 砖诇讞 砖诇讜讞讬讛, 讜爪"注 诪"砖 讝讛 诪讝讛. 讗讱 谞专讗讛 砖讛讘讬讗讜专 讛讜讗 讻诪讜 砖讛住讘专谞讜 讻讬 讘讟谞驻讛 驻讬专讜转 爪讜专转 诪注砖讛 讛诪讝讬拽 砖讜谞讛 诪讗讻讬诇转 驻讬专讜转 讜诪砖讜诐 讻讱 讛讜"诇 转讜诇讚转 砖谉 诪讗讞专 砖讬砖 讛谞讗讛 诇讛讝讬拽讛. 诪讗讬讚讱 讛讞讬诇讜拽 讘讬谉 砖诇讞 砖诇讜讞讬 讜讗讝诇讛 诪诪讬诇讗 讛讜讗 讘驻砖讬注转 讛讘注诇讬诐 (讗讜 讘讚讬谉 注砖讬讬转 讛诪讝讬拽, 注讬讬谉 诇诪注诇讛 讘砖讬注讜专讬诐) 讜诇讗 讘注爪诐 爪讜专转 诪注砖讛 讛谞讝拽 砖讛砖讜专 注砖讛 讘讛讬诇讜讻讜, 讜诇讻谉 诇诪住拽谞转 讛住讜讙讬讗 砖谞讬讛诐 讛诐 讛讗讘 砖诇 专讙诇.
讙诪'. 讚讘注讬 专讘讗. 讘注讬讬转 专讘讗 讗诐 讞爪讬 谞讝拽 爪专讜专讜转 诪砖诇诐 诪讙讜驻讜 讗讜 诪谉 讛注诇讬讬讛 讘讬讗讜专讛 诇讻讗讜专讛 讗诐 诪讙讜驻讜 讛讜讗 讚讬谉 讘拽专谉 讗讜 讛讜讗 讚讬谉 讘转砖诇讜诪讬 讞"谞. 讘专诐 谞专讗讛 砖驻讬专讜砖 讝讛 谞住转专 诪诪讛 砖诪爪讬谞讜 讗诇讬讘讗 讚专"注 砖转诐 砖讞讘诇 讘讗讚诐 诪砖诇诐 谞"砖 诪讙讜驻讜 (诇拽诪谉 讛 讗). 讜诇专"讟 转诐 讘讞爪专 讛谞讬讝拽 诪砖诇诐 谞"砖 诪讙讜驻讜 (诪砖谞讛 诇拽诪谉 讚祝 讻讚:). 讜讬讜爪讗 砖转砖诇讜诪讬 诪讙讜驻讜 讛讜讗 讚讬谉 讘拽专谉 转诐 讗祝 讻砖诪砖诇诐 谞讝拽 砖诇诐. 讜爪"诇 砖砖讗诇转 专讘讗 讛讬讗 讗诐 爪专讜专讜转 谞讻诇诇转 讘拽专谉 诇砖诇诐 诪讙讜驻讜 讗讜 讘专讙诇 讜讬砖诇诐 诪谉 讛注诇讬讬讛.
讗讜诇诐 诇驻讬"讝 爪"注 诇诪讛 驻砖讬讟讗 诇讬讛 诇专讘讗 诇诪住拽谞转 讛住讜讙讬讗 砖爪专讜专讜转 驻讟讜专讛 讘专讛"专 讜诇驻讬讻讱 谞拽专讗转 转讜诇讚讛 讚专讙诇, 讜讛专讬 讚讬谉 诪讙讜驻讜 诪讜专讛 砖讛讬讗 转讜诇讚转 拽专谉.
讜讬转讻谉 诇驻专砖 讛注谞讬谉 诇驻讬 讘讬讗讜专 讛专讬"祝 讛诪讜讘讗 诇诪注诇讛 讘砖讬注讜专讬诐 (讚祝 讙. 讚"讛 诪"砖 拽专谉 讜讻讜') 砖砖谉 讜专讙诇 驻讟讜专讬诐 讘专讛"专 诪砖讜诐 讚讗讜专讞讬讬讛讜 讘讛讻讬 讜讬砖 诇讛诐 专砖讜转 诇诇讻转 砖诐. 诇讻谉 讛驻讟讜专 砖诇 专砖讜转 讛诇讬讻讛 讘专讛"专 讞诇 讙诐 讘爪专讜专讜转 讻讬 诇诪专讜转 砖讬砖 诇讛 讞诇讜转 砖诐 拽专谉 砖讬砖诇诐 讞"谞 诪讙讜驻讜 注讻"讝 讛专讬 爪讜专转 讛谞讝拽 讛讬讗 讘讚专讱 讛讬诇讜讻讛 讜讛专砖讜转 谞讬转谞讛 诇诇讻转 讻讚专讻讛 讜诇讛转讬讝 爪专讜专讜转 讘专讛"专 讜诇驻讬讻讱 驻讟讜专讛.40
35 注讬讬谉 讘专砖讘"讗 砖诐.
36 讬砖 诇讛拽砖讜转 诇转讜住' 诇诪讛 诇专讘 讛讜"诇 讘讜专 砖诇讗 讛驻拽讬专讜 拽专谉 砖讛专讬 讗讬谉 讻讜讜谞转讜 诇讛讝讬拽. 讜讬转讻谉 讻讬 讗"讗 诇讻讜诇诇讜 讘砖谉 讜专讙诇 讻讬 讗诇讜 讚专讻诐 诇讬诇讱 讜诇讛讝讬拽 讜讗讬诇讜 讛讘讜专 讗讬谞讜 讛讜诇讱. 讜诪讗讞专 砖注讻"驻 诪诪讜谞讜 讛讜讗 砖讛讝讬拽 讛讜"诇 拽专谉. 讜注讜讚 砖诪讗讞专 砖转讞讬诇转 注砖讬讬转讜 诇谞讝拽 讛讜"诇 讞驻爪讗 讚诪讝讬拽 讛讚讜诪讛 诇拽专谉 讜砖讻讜讜谞转讜 诇讛讝讬拽 诪砖讜讜讛 诇讬讛 讞驻爪讗 讚诪讝讬拽. 诪讗讬讚讱 砖谉 讜专讙诇 讗讬谞诐 讞驻爪讗 砖诇 诪讝讬拽讬诐 讻讬 讗讬谉 讻讜讜谞转诐 诇讛讝讬拽 讜讗讬谉 转讞讬诇转 注砖讬讬转谉 诇谞讝拽. 讜诪砖讜诐 讻讱 驻讟讜专讬诐 讘专讛"专. 诪讗讬讚讱 拽专谉 讜讘讜专 讗诇讬讘讗 讚专讘 讞讬讬讘讬诐 讘专讛"专. 讜注讜讚 砖讗讬谉 诇讘讜专 专砖讜转 诇讛讬讜转 讘专讛"专, 讜讚讜拽讗 专砖讜转 驻讜讟专转 砖谉 讜专讙诇 讘专讛"专 诇专讬"祝, 讜讻讚谞"诇 讘砖讬注讜专讬诐, 讜诇讻谉 讘讜专 讚讜诪讛 讬讜转专 诇拽专谉 砖讙诐 诇拽专谉 讗讬谉 专砖讜转 诇讛讬讜转 讘专讛"专 讜诇讛讝讬拽 砖诐. 注讬讬谉 讘砖"诪 (诇拽诪谉 讚祝 讻讞: 讚"讛 讜专讘) 讘砖诐 讛专讗讘"讚 讜讝"诇 讜诇砖谉 讜专讙诇 诇讬讻讗 诇讚诪讜讬讬谞讛讜 诇驻讟专谉 讘专讛"专 讚讛谞讛讜 讘专砖讜转 拽讗讝诇讬 讛转诐 讜诪砖讜诐 讚诪谞讞 驻讬专讬 讗讜 讻诇讬诐 讛转诐 讗讬讛讜 驻砖注 讘谞驻砖讬讛 讗讘诇 讛讗讬 诇讗讜 讘专砖讜转 诪谞讞 诇讛谉 讜讚诪讬 讻诪讬 砖讻讜讜谞转讜 诇讛讝讬拽 讘拽专谉 诪讜注讚转 讚砖讻讬讞 讛讬讝讬拽讛, 注讻"诇.
37 讜讗注"驻 砖讗住讜"诪 砖讛谞讬讞谉 讘专讛"专 讚专讻谉 诇讛讝讬拽 转诪讬讚 注讻"讝 讗讬谉 诇讞讬讬讘谉 诪讚讬谉 注砖讬讬转 讛诪讝讬拽 讚拽专谉 诪讗讞专 砖讘注讬拽专 讗讘 讚拽专谉 讗讬谉 注砖讬讬转 讛诪讝讬拽 诪讞讬讬讘转 讻讬 讗讬谉 讚专讻讜 诇讛讝讬拽 转诪讬讚.
38 注讬讬谉 诇诪注诇讛 讘讛注专讛 36.
39 注讬讬谉 讘讞讚讜砖讬 诪专谉 专讬"讝 讛诇讜讬 注诇 讛专诪讘"诐 讛诇讻讜转 谞讝拽讬 诪诪讜谉.
40 讛驻讬专讜砖 讛专讗砖讜谉 谞诪爪讗 讘砖讟"诪 讜讝"诇 讜讗讜诪专 讛专"讬 砖谞专讗讛 诇讜 讚讞"谞 讜诪讙讜驻讜 讛讻诇 讗讞讚 注讻"诇. 讗讱 转讜住' 讚"讛 诇驻讜讟专讜 讛拽砖讛 诇诪讛 讗讬谞讜 讞讬讬讘 讘专讛"专 讗诐 诪砖诇诐 诪讙讜驻讜. 讜诪讜讻讞 砖诇诪讚讜 砖诇专讘讗 诪砖诇诐 诪讙讜驻讜 诪砖讜诐 砖讛讜讗 拽专谉 讜讛讬讛 爪"诇 讞讬讬讘 讘专讛"专. 讜讛转讜住' 讗讝诇讜 诇砖讬讟转诐 砖诇讗 讻专讬"祝. 讜转讜住' 转讬专爪讜 砖诪讙讜驻讜 讗讬谞讜 住讬诪谉 砖爪专讜专讜转 诪讛讜讛 拽专谉 讻讬 专讙诇 讛讜讗 讗诇讗 砖讞诇 拽讜诇讗 讘转砖诇讜诪讬 爪专讜专讜转 诇砖诇诐 诪讙讜驻讜 讻诪讜 讛拽讜诇讗 讚爪专讜专讜转 诇砖诇诐 讞"谞 讜讗注"驻 砖讛讜讗 专讙诇.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

